Q=8	C=7	SS=4	LS=0	PS=0	DC=1	LC=0	SD=0	BS=3	G0=131	G1=107	G2=48	DLID=az_RU	BODY=«Гој Падшаһлығын ҝәлсин» | Аллаһын Падшаһлығы\nИса Аллаһын Падшаһлығы барәдә өјрәдирди\n1, 2. Исанын үч һәвариси Јеһованын һансы сөзләрини ешитди вә онлар буна неҹә һај вердиләр?\nӘҜӘР Јеһова Аллаһ сизә һансыса бир иш тапшырсајды, нә едәрдиниз? Сөзсүз ки, Онун сизә нә тапшырмасындан асылы олмајараг, көнүл хошлуғу илә јеринә јетирәрдиниз.\n2 Бизим еранын 32-ҹи илинин Пасха бајрамындан бир аз сонра Иса пејғәмбәрин үч һәвариси — Бутрус, Јагуб вә Јәһја мәһз белә бир вәзијјәтлә үзләшди. (Мәтта 17:1—5 ајәләрини охујун.) Онлар Иса илә бирликдә уҹа бир дағын башында оланда онун ҝөјдә ҝөркәмли бир Падшаһ олаҹағыны тәмсил едән ҝөрүнтү ҝөрдүләр. Бу ҝөрүнтү о гәдәр реал ҝөрүнүрдү ки, Бутрус чадыр гурмаға ҹәһд ҝөстәрди. О һәлә данышаркән булуд топасы онлары бүрүдү. Сонра бу үч шаҝирд тәк-түк адама нәсиб олан бир шәрәфә лајиг ҝөрүлдү — онлар Јеһова Аллаһын сәсини ешитдиләр. Јеһова Исанын Онун Оғлу олдуғуну билдирәндән сонра деди: «Она гулаг асын». Һәвариләр бу илаһи ҝөстәриши гәбул етдиләр. Онлар Исанын өјрәтдикләринә гулаг асыр вә башгаларыны да буна тәшвиг едирдиләр (Һәв. 3:19—23; 4:18—20).\nИса пејғәмбәр Аллаһын Падшаһлығы мөвзусуна хүсуси јер верирди\n3. Нәјә ҝөрә Јеһова Онун Оғлуна гулаг асмағымызы истәјир вә һансы мөвзуну арашдырмаға дәјәр?\n3 «Она гулаг асын» сөзләри Мүгәддәс Китабда бизим фајдамыз үчүн гәләмә алыныб (Ром. 15:4). Иса Јеһованын тәмсилчиси иди вә о, һәр дәфә инсанлары өјрәдәндә Јеһова Аллаһын онлара демәк истәдијини чатдырырды (Јәһ. 1:1, 14). Иса пејғәмбәр мүхтәлиф мөвзулар әтрафында данышса да, о, Аллаһын Падшаһлығы, јәни өзүнүн вә 144 000 һакимијјәт шәрикинин идарә едәҹәји сәмави һөкумәт мөвзусуна хүсуси јер верирди. Буна ҝөрә дә бу мүһүм мөвзуну диггәтлә арашдырмаг јахшы оларды (Вәһј 5:9, 10; 14:1—3; 20:6). Ҝәлин илк өнҹә Исанын нәјә ҝөрә Аллаһын Падшаһлығына бу гәдәр өнәм вердијинә нәзәр салаг.\n«Инсан үрәјиндә ашыб-дашан фикирләри дилә ҝәтирир»\n4. Иса Аллаһын Падшаһлығынын онун үчүн әзиз олдуғуну неҹә ҝөстәрирди?\n4 Аллаһын Падшаһлығы Иса үчүн әзиз иди. Буну нәјә әсасән демәк олар? Адәтән, дилимизә ҝәтирдијимиз сөзләр үрәјимиздәкини, јәни әслиндә бизим үчүн нәјин даһа ваҹиб олдуғуну үзә чыхарыр. Иса өзү демишди ки, «инсан үрәјиндә ашыб-дашан фикирләри дилә ҝәтирир» (Мәт. 12:34). Аллаһын Падшаһлығы барәдә данышмаг үчүн о, һәр фүрсәтдән истифадә едирди. Мүждәләрдә Аллаһын Падшаһлығы һаггында 100 дәфәдән чох хатырланыр, әксәр һалларда да бу барәдә Иса данышырды. Онун тәблиғинин башлыҹа мөвзусу Падшаһлыг иди. О дејирди: «Мән Аллаһын Падшаһлығы һаггында мүждәни башга шәһәрләрә дә чатдырмалыјам, ахы Аллаһ мәни бу иш үчүн ҝөндәриб» (Лука 4:43). Иса дириләндән сонра да шаҝирдләри илә Аллаһын Падшаһлығы һагда сөһбәт едирди (Һәв. 1:3). Һәгигәтән дә, Падшаһлыға ҝөрә миннәтдарлыгла долуб-дашан үрәји ону бу барәдә башгаларына данышмаға тәшвиг едирди.\n5-7. а) Падшаһлығын Јеһова үчүн әзиз олдуғуну һарадан билирик? Нүмунә чәкин. б) Падшаһлығын бизим үчүн әзиз олдуғуну неҹә ҝөстәрә биләрик?\n5 Бу Падшаһлыг Јеһова үчүн дә әзиздир. Буну һарадан билирик? Унутмајаг ки, Исаны јер үзүнә Јеһова ҝөндәрмишди вә онун өјрәтдикләринин һамысы мәһз Јеһовадан иди (Јәһ. 7:16; 12:49, 50). Мүждәләрдә Исанын һәјаты вә хидмәти барәдә јазыланларын мүәллифи дә Јеһова Аллаһдыр. Бир анлыг бунун нә демәк олдуғуну дүшүнүн.\nЈахшы оларды ки, һәр биримиз өзүмүздән сорушаг: «Аллаһын Падшаһлығы мәним үчүн әзиздирми?»\n6 Тәсәввүр един ки, аилә албому тәртиб етмәк истәјирсиниз. Анҹаг албом елә дә бөјүк олмадығындан чохлу сајда шәкилләр арасындан бәзиләрини сечмәлисиниз. Исаны ајдын шәкилдә тәсвир едән Мүждәләри дә мүәјјән мәнада һәмин албома бәнзәтмәк олар. Анҹаг Јеһова Мүждәләрдә Исанын јер үзүндәки һәјаты барәдә һәр шеји јаздырмағы лазым билмәмишди (Јәһ. 20:30; 21:25). Әксинә, Јеһова истәјирди ки, орада Исанын хидмәтинин мәгсәдини вә Јеһова үчүн нәјин даһа ваҹиб олдуғуну баша дүшмәјимизә көмәк едән мәлуматлар јер алсын (2 Тим. 3:16, 17; 2 Бут. 1:21). Исанын сәмави Падшаһлыг һагда чохлу сајда вердији тәлимләрин Мүждәләрдә гәләмә алынмасы бу һөкумәтин Јеһова үчүн нә дәрәҹә ваҹиб олдуғуну ҝөстәрир. Јеһова истәјир ки, биз Падшаһлығын нәләри һәјата кечирәҹәјини өјрәнәк.\n7 Јахшы оларды ки, һәр биримиз өзүмүздән сорушаг: «Аллаһын Падшаһлығы мәним үчүн әзиздирми?» Әҝәр әзиздирсә, онда Исанын Падшаһлыг һагда өјрәтдикләринә, јәни онун ваҹиблијинә, еләҹә дә неҹә вә нә вахт ҝәләҹәјинә диггәт јетирәҹәјик.\n«Гој падшаһлығын ҝәлсин» — һансы мәнада?\n8. Падшаһлығын ваҹиблијини Иса неҹә ҝөстәрди?\n8 Ҝәлин Иса Мәсиһин нүмунә кими гојдуғу дуасына бахаг. О, садә, ејни заманда тутарлы сөзләрдән истифадә едәрәк вә Падшаһлығын һансы иши һәјата кечирәҹәјиндән данышараг бу һөкумәтин ваҹиблијини вурғулады. Һәмин дуа једди хаһишдән ибарәтдир. Илк үчү Күлли-Ихтијар Аллаһын нијјәтләри — адынын иззәтләнмәси, Падшаһлығынын ҝәлмәси вә ирадәсинин ҝөјдә олдуғу кими јердә дә јеринә јетмәси илә бағлыдыр. (Мәтта 6:9, 10 ајәләрини охујун.) Бу үч хаһиш бир-бири илә сых әлагәлидир. Мәһз бу Падшаһлығын васитәсилә Јеһова һәм Өз адыны иззәтләндирәҹәк, һәм дә ирадәсини һәјата кечирәҹәк.\n9, 10. а) Аллаһын Падшаһлығы һансы мәнада ҝәләҹәк? б) Мүгәддәс Китабдакы вәдләрин һансынын ҝерчәкләшмәсини сәбирсизликлә ҝөзләјирсиниз?\n9 Бәс Аллаһын Падшаһлығы һансы мәнада ҝәләҹәк? Дуамызда: «Гој падшаһлығын ҝәлсин», — дејәндә һәмин һөкумәтин гәти тәдбирләр ҝөрмәсини хаһиш етмиш олуруг. Бу Падшаһлыг ҝәләндә јер үзүндә ҝүҹүнү там мәнада изһар едәҹәк. Јәни, инсан һөкумәтләри дә дахил олмагла, о, бу пис системи тамамилә јох едиб, әвәзиндә салеһлик һөкм сүрән јени дүнја гураҹаг (Дән. 2:44; 2 Бут. 3:13). Аллаһын Падшаһлығынын рәһбәрлији алтында бүтүн јер үзү ҹәннәтә чевриләҹәк (Лука 23:43). Аллаһ јаддашында олан бүтүн өлүләри дирилдиб әзизләринә говушдураҹаг (Јәһ. 5:28, 29). Итаәткар инсанлар камилләшәрәк әбәди һәјатдан зөвг алаҹаглар (Вәһј 21:3—5). Вә беләҹә, ҝөјдә олдуғу кими, јердә дә Јеһова Аллаһын ирадәси јеринә јетәҹәк! Бу вәдләрин тез бир заманда ҝерчәкләшмәсини истәмәздиниз? Һәр дәфә дуаларынызда Аллаһын Падшаһлығынын ҝәлмәсини истәјәндә бу ҝөзәл вәдләрин һәјата кечмәсини диләмиш олурсунуз.\n10 Падшаһлығын һәмин дуанын сөзләрини һәјата кечирмәк үчүн һәлә ҝәлмәдији ҝөз габағындадыр. Јер үзүндә инсан һөкумәтләри мөвҹудлуғуна давам едир вә салеһлик өмүр сүрән јени дүнја һәлә ҝәлмәјиб. Анҹаг севиндириҹи бир хәбәр вар: Аллаһын Падшаһлығы артыг гурулуб. Бу һагда сөһбәт нөвбәти фәсилдә ҝедәҹәк. Инди исә ҝәлин Исанын Падшаһлығын нә вахт гурулмалы вә нә заман ҝәлмәли олдуғу илә бағлы дедикләрини нәзәрдән кечирәк.\nАллаһын Падшаһлығы нә заман гурулмалыдыр?\n11. Иса Аллаһын Падшаһлығынын нә заман гурулаҹағы барәдә нә демишди?\n11 Иса ҝөстәрди ки, бәзи шаҝирдләринин ҝөзләмәләринә бахмајараг, Аллаһын Падшаһлығы ерамызын биринҹи әсриндә гурулмајаҹаг (Һәв. 1:6). Ҝәлин Исанын гыса вахт әрзиндә чәкдији ики мәсәлә диггәт јетирәк.\n12. Буғда вә алаг отлары мәсәли Падшаһлығын биринҹи әсрдә гурулмадығыны неҹә ҝөстәрир?\n12 Буғда вә алаг отлары мәсәли. (Мәтта 13:24—30 ајәләрини охујун.) Ерамызын 31-ҹи илинин јаз фәсли иди. Иса Мәсиһ бу мәсәли шаҝирдләринә данышыб изаһ етмишди (Мәт. 13:36—43). Һәмин мәсәлин мәғзи вә мәнасы беләдир: һәвариләрин өлүмүндән сонра Иблис буғдаларын («Падшаһлығын оғуллары», јәни мәсһ олунмушлар) арасына алаг тохуму (сахта мәсиһчиләр) сәпди. Бичин вахтына, јәни «дөврүн јекуну»на кими онлар бирҝә бөјүмәли идиләр. Бичин вахты әввәлҹә алаг отлары, сонра исә буғда јығылаҹаг. Бу мәсәлдән ҝөрүнүр ки, Падшаһлыг ерамызын биринҹи әсриндә јох, буғда вә алаг отларынын бөјүмә дөврү баша чатдыгдан сонра гурулмалы иди. Һадисәләрин ҝедишатындан ҝөрүндүјү кими, бу дөвр 1914-ҹү илдә сона јетди, елә һәмин вахтдан да бичин башлады.\nБУҒДА ВӘ АЛАГ ОТЛАРЫ\nИса ҝөстәрди ки, бәзи шаҝирдләринин ҝөзләмәләринә бахмајараг, Аллаһын Падшаһлығы ерамызын биринҹи әсриндә гурулмајаҹаг.\nБ. е. 33-ҹү или Әкин башлајыр\nБир нәфәр өз тарласында јахшы тохум әкир (Мәт. 13:24)\nАдамлар јатанда дүшмән буғданын арасына алаг тохуму сәпир (Мәт. 13:25)\nИкиси дә бичинә гәдәр бир јердә бөјүјүр (Мәт. 13:30)\n1914-ҹү ил Бичин башлајыр\nАлаг отларыны јығыб дәрз бағлајырлар (Мәт. 13:30)\n13. Иса ҝөјә галхдыгдан дәрһал сонра Падшаһ олмајаҹағыны неҹә ҝөстәрди?\n13 Мина мәсәли. (Лука 19:11—13 ајәләрини охујун.) Иса бу мәсәли ерамызын 33-ҹү илиндә сонунҹу дәфә Јерусәлимә ҝедәркән јолда данышмышды. Исанын јол јолдашларындан бәзиләри дүшүнүрдү ки, о, Падшаһлығыны Јерусәлимә ҝедән кими гураҹаг. Бу фикрә дүзәлиш етмәк вә Падшаһлығын гурулмасына һәлә чох вахт галдығыны ҝөстәрмәк үчүн Иса өзүнү «күбар аиләдән олан» вә «падшаһлыг һакимијјәтини [алмаг]... үчүн узаг бир өлкәјә» јолланмалы олан бир адамла мүгајисә етди *. Иса үчүн «узаг [өлкә]» ҝөјләр иди. Орада о, Атасындан падшаһлыг һакимијјәтини алмалы иди. Лакин о билирди ки, ҝөјә галхан кими Падшаһ олмајаҹаг, Атасынын сағында отуруб тәјин олунмуш вахты ҝөзләјәҹәк. Тарих ҝөстәрдији кими, о, әсрләр әрзиндә ҝөзләмәли олду (Зәб. 110:1, 2; Мәт. 22:43, 44; Ибр. 10:12, 13).\nАллаһын Падшаһлығы нә вахт ҝәләҹәк?\n14. а) Иса дөрд шаҝирдинин вердији суала неҹә ҹаваб верди? б) Исанын пејғәмбәрлијинин јеринә јетмәси онун һүзуру вә Падшаһлығын тәсис олунмасы илә бағлы нәји дејир?\n14 Өлүмүндән бир нечә ҝүн әввәл дөрд шаҝирди Исадан сорушду: «Сәнин һүзуруна вә о дөврүн јекунуна әламәт нә олаҹаг?» (Мәт. 24:3; Марк 13:4). Иса онларын суалыны бир чох саһәләри әһатә едән пејғәмбәрликлә ҹавабландырды. Бу пејғәмбәрлик Мәттанын јаздығы Мүждәнин 24 вә 25-ҹи фәсилләриндә гәләмә алыныб. Иса һансы глобал һадисәләрин онун һүзуру адланан дөврүн әламәти олаҹағыны тәфәррүаты илә данышды. Онун һүзурунун башланғыҹы Падшаһлығын тәсис олунмасы илә, һүзурунун кулминасија нөгтәси исә Падшаһлығын ҝәлиши илә үст-үстә дүшүр. Исанын пејғәмбәрлијинин 1914-ҹү илдән етибарән јеринә јетдијини ҝөстәрән чохлу сүбутлар вар *. Беләҹә, Исанын һүзурунун башланғыҹы вә Падшаһлығын тәсис олунмасы мәһз 1914-ҹү илә тәсадүф едир.\n15, 16. «Бу нәсил» ифадәси кимләрә аиддир?\n15 Бәс Аллаһын Падшаһлығы нә вахт ҝәләҹәк? Иса бунун дәгиг вахтыны ачыгламады (Мәт. 24:36). Анҹаг онун дедији бәзи сөзләрдән белә гәнаәтә ҝәлә биләрик ки, сон дүшүндүјүмүздән дә јахындыр. Мәсиһ изаһ етди ки, Падшаһлыг «бу нәсил» јухарыда садаланан пејғәмбәрлијин әламәтләринин шаһиди оландан сонра ҝәләҹәк. (Мәтта 24:32—34 ајәләрини охујун.) «Бу нәсил» дејилдикдә кимләр нәзәрдә тутулур? Ҝәлин Исанын бу сөзләринә диггәт јетирәк.\n16 «Бу нәсил». Иса бурада она иман етмәјән инсанлары нәзәрдә тутурду? Хејр. Онун кимә мүраҹиәт етдији јадыныздадыр? О, бу пејғәмбәрлији «тәкликдә онун јанына [ҝәлән]» бир нечә һәварисинә демишди (Мәт. 24:3). Тезликлә һәвариләр мүгәддәс руһла мәсһ олунаҹагдылар. Һәмчинин ҝәлин контекстә нәзәр салаг. Иса «бу нәсил» һагда данышмаздан әввәл демишди: «Нүмунә үчүн әнҹир ағаҹыны ҝөтүрәк. Онун будаглары тумурҹуглајыб јарпаглары ҝөрүнәндә билирсиниз ки, јај јахындыр. Сиз дә бүтүн бунлары ҝөрәндә билин ки, инсан Оғлу јахында, гапынын ағзындадыр». Исаја иман етмәјән инсанлар јох, мәсһ олунмушлар онун дедикләрини ҝөрүб мәғзини, јәни Исанын гапынын ағзында олдуғуну анлајаҹагдылар. Беләликлә, Иса «бу нәсил» дејәркән мәсһ олунмуш давамчыларыны нәзәрдә тутурду.\nИса Мәсиһ ҝөстәрди ки, Падшаһлыг «бу нәсил» пејғәмбәрлик әламәтинин шаһиди оландан сонра ҝәләҹәк. (17 вә 18-ҹи абзаслара бахын.)\nБИРИНҸИ ГРУП. 1914-ҹү илдә әламәтин јеринә јетмәсинин башланғыҹыны ҝөрән мәсһ олунмушлар\nИКИНҸИ ГРУП. Биринҹи група дахил олан мәсһ олунмушларын мүасирләри; онлардан бәзиләри бөјүк мүсибәтин башланғыҹыны ҝөрәҹәк\n17. «Нәсил» вә «бүтүн бунлар» ифадәси һансы мәнаны кәсб едир?\n17 «Бүтүн бунлар бу нәсил кечиб ҝетмәмиш баш верәҹәк». Бу сөзләр неҹә јеринә јетәҹәк? Бу суала ҹаваб тапмаг үчүн ики шеји — «нәсил» вә «бүтүн бунлар» ифадәләринин мәнасыны билмәк лазымдыр. Адәтән, «нәсил» дедикдә һәјатлары мүәјјән вахт әрзиндә кәсишән мүхтәлиф јашда инсанлар нәзәрдә тутулур. Үмумијјәтлә, бир нәслин өмрү һәддән артыг узун ола билмәз, нә вахтса онун сону ҝәлир (Чых. 1:6). «Бүтүн бунлар» ифадәси алтында, пејғәмбәрликдә дејилдији кими, Исанын һүзуру заманы — 1914-ҹү илдә башлајыб бөјүк мүсибәтдә кулминасија нөгтәсинә чатана гәдәр баш вермәли олан бүтүн һадисәләр нәзәрдә тутулур (Мәт. 24:21).\n18, 19. Исанын «бу нәсил»лә бағлы дедикләрини неҹә баша дүшмәк олар вә бундан биз һансы нәтиҹәјә ҝәлә биләрик?\n18 Бәс онда Исанын «бу нәсил»лә бағлы дедикләрини неҹә баша дүшмәк олар? Бу нәслә ики груп мәсһ олунмуш дахилдир: биринҹиси, 1914-ҹү илдә әламәтин јеринә јетмәсинин башланғыҹыны ҝөрән мәсһ олунмушлар, икинҹиси исә биринҹи група дахил олан мәсһ олунмушларын мүасирләри. Икинҹи групун бәзи үзвләри бөјүк мүсибәтин башланғыҹыны ҝөрәҹәкләр. Ики груп бир «нәсли» тәшкил едир, чүнки, мәсһ олунмуш мәсиһчиләр кими, онларын һәјаты мүәјјән вахт әрзиндә кәсишир. *\n19 Бундан һансы нәтиҹәјә ҝәлә биләрик? Дүнјада баш верән һадисәләр ҝөстәрир ки, Исанын Падшаһ кими һүзурунун әламәти јеринә јетир. Үстәлик, «бу нәслин» бир һиссәси олан мәсһ олунмушлар артыг јашлыдырлар. Анҹаг бөјүк мүсибәт башлајанда онлардан бәзиләри һәлә дә сағ олаҹаг. Демәли, белә бир нәтиҹәјә ҝәлә биләрик ки, Аллаһын Падшаһлығы тез бир заманда ҝәләҹәк вә бүтүн јер үзүнү идарә едәҹәк! О заман Исанын «гој падшаһлығын ҝәлсин» сөзләринин јеринә јетдијини ҝөрмәк неҹә дә һәјәҹанландырыҹы олаҹаг!\n20. Бу китабын әсас мөвзусу нәдир вә нөвбәти фәсилдә нә мүзакирә олунаҹаг?\n20 Ҝәлин Јеһованын Онун Оғлуна гулаг асмаг тапшырығыны унутмајаг. Һәгиги мәсиһчи олдуғумуз үчүн биз Аллаһын бу нәсиһәтини гулагардына вурмаг истәмәздик. Иса Мәсиһин Аллаһын Падшаһлығы һаггында дедији вә өјрәтдији һәр кәлмәјә диггәт јетирмәлијик. Бу китаб васитәсилә сиз Падшаһлығын артыг нәләри һәјата кечирдијини вә ҝәләҹәкдә һансы ишләри едәҹәји кими ваҹиб мөвзулары өјрәнәҹәксиниз. Нөвбәти фәсилдә исә сәмави Падшаһлыг јаранандан әввәл вә сонра һансы севиндириҹи һадисәләрин баш вердији мүзакирә олунаҹаг.\n^ абз. 13 Ола билсин, Исанын чәкдији бу мәсәл динләјиҹиләринә Бөјүк Һиродун оғлу Архелајы хатырлатды. Һирод өлүмүндән габаг вариси Архелајы Јәһудеја вә онун әтрафындакы әразиләрә рәһбәр тәјин етмишди. Анҹаг Архелај өз һакимијјәтинә башламаздан әввәл, сезар Августун рәғбәтини газанмаг үчүн Ромаја узун јол гәт етмәли олмушду.\n^ абз. 14 Даһа әтрафлы мәлумат алмаг үчүн «Мүгәддәс Китаб әслиндә нә өјрәдир?» китабынын 9-ҹу фәслинә бахын.\n^ абз. 18 Биринҹи група дахил олан, јәни 1914-ҹү илдә бәлаларын башланғыҹыны ҝөрән сонунҹу мәсһ олунмушун өлүмүндән сонра мәсһ олунан һеч ким «бу нәслин» үзвү дејил (Мәт. 24:8).


Q=4	C=0	SS=0	LS=4	PS=0	DC=0	LC=0	SD=0	BS=4	G0=79	G1=69	G2=51	DLID=az_RU	BODY= Гуран иҹтиһад үчүн лазым олан мәнбәләрдән биридир. Фәгиһ ја алим һеч бир мүгәддимә олмадан әввәлҹәдән Гураны дәлил кими истифадә едә биләрми? Әҝәр ҹаваб мәнфидирсә, онда Гурана истидлал етмәкдән өтрү һансы мүгәддәмиләри билмәк лазымдыр? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa307\tArxiv kodu 7919\nБу суалын ҹавабында хүласә шәкилдә ашағыдакылары гејд етмәк олар:\n1) Гурани-кәрим, дини рәји әлә ҝәтирмәкдән өтрү ән мүһүм вә шәриф бир мәнбәдир.\n2) Гурандан бәһрәләнмәјин јалныз ики әсас гануна риајәт етмәклә етибары вардыр: а) мәсәләнин әсл ајәдә һөҹијјәт (дәлил кими) олмасына вә б) Гуран ајәсинин дәлил кими һөҹҹәт олараг бу мәнаја дәлаләт етмәсини исбат етмәк.\n3) Фәгиһин Гуранда истифадә етдији әсас ганун ики дәстәдир; ајәнин әсл охунушу вә онун нәјә дәлаләт етмәси.\n4) Гуранын ајәләринин әслиндә һәгигәт олмасынын ганунлары бунлардыр:\nА) Гуран Аллаһ-таала тәрәфиндән назил олмушдур.\nБ) Гуран һәр ҹүр тәһриф, әлавә вә нагисликдән узагдыр.\nГ) Вәһј һәр ҹүр хәтадан узагдыр.\nД) Ислам Пејғәмбәри (сәллаллаһу әләјһи вә алиһи вә сәлләм) истәр вәһји алмагда вә истәрсә дә ону јајмагда һәр ҹүр гәсдән вә сәһвән олан хәталардан узагдыр.\n5) Гуранын дәлаләт етмәсинин әсасләры бунлардыр:\nА) Аллаһ-таала Гуранын кәлмәләриндән хүсуси мәналары нәзәрдә тутмушдур.\nБ) Илаһи ирадәнин бәјанында, ән азы ҹүзи һөкмләрдә үмуми ганун вә ағлын гәбул етдији јолдан кәнара чыхмамыш вә бу ҹүр бәјанларда тәмсил вә рәмзләрдән истифадә олунмамышдыр.\nЧ) Фигһи ајәләрин назил олмасы заманы әгл бахымындан ајәнин мәнасыны анламына ҝөрә шәраитләр нәзәрә алынмышдыр.\nГ) Илаһи һөкмләр бүтүн дүнјаја аиддир. Хүсуси заман вә мәканла мәһдудуланмамышдыр. Јалныз, о ајәләр истисна олунур ки, артыг нәсх олмуш (һөкм мүддәти сона чатмыш) вә ја һөкмүн дәјишмәси исбат олунмушдур.\nБүтүн ислам фиргәләри вә мәзһәбләринин етигады будур ки, Исламда Гуран илк вә ән мүһүм мәнбәдир. Һамы бу мәсәләјә етираф едир ки, динин вә шәриәтин мүхтәлиф сәһәләриндә илк рәји әлә ҝәтирмәкдән өтрү она мүраҹиәт етмәк лазымдыр. Гуран Ислам Пејғәмбәринин (сәлләллаһу әләјһи вә алиһи вә сәлләм) әбәди мөҹүзәси вә кечмиш сәмави китабларын тәсдиг едәнидир. Әслиндә, бу нәзәрлә Гурани-кәримдән истифадә етмәјин ики әсас гануну һамы тәрәфиндән гәбул олунур:\n1) Гуран, инсандан өтрү илаһи сәнәд вә Аллаһын дәлилидир. Бу ҝүн әлимиздә олан “Гуран” адлы мүгәддәс китаб һәмән Гурандыр ки, Аллаһ-таала тәрәфиндән назил олмуш вә бүтүн тарих боју истәр гәсдән, истәрсә дә сәһвән Аллаһдан гејрисинин нүфузу олмамыш вә тәһриф олунмамышдыр.\n2) Гуранын сөзү әлә ҝәлимлидир вә динин рәјини өјрәнмәкдән өтрү она мүраҹиәт етмәк олар. Јәни, Гуранын Аллаһ-таала тәрәфиндән бизим үчүн һөҹҹәт олмасындан әлавә, дәлаләти дә (јәни, һәр һансы мәсәләнин сүбуту үчүн дәлили дә) вардыр.\nБеләликлә, фәгиһ шәриәт һөкмүнү әлә ҝәтирмәкдән өтрү Гураны әсас иҹтиһад мәншәји кими гәрар верир вә фигһи һөкүмү әлә ҝәтирмәкдән өтрү Гуранын сорағына ҝетмәздән әввәл, Гуранын бир гисминин шәри мәсәләләрдә көклү мәнбә кими бәјан етмәсинә, диҝәр гисмини исә ајәләрин бу мәсәләләрә дәлаләт етмәсини зеһниндә гәбул едир. Чүнки, әҝәр фәгиһ бу јолда һәр ики әсас мәншәјә (бәјан вә дәлаләт) зәррә гәдәр шәкк вә шүбһә илә јанашса, онда өз әлә ҝәтирдији шәриәт һөкмүнү Гуран вә вәһјлә әсасландыра вә бу һөкмү Аллаһа вә динә нисбәт верә билмәз.\nГуранын бәјан олунмасы мәншәји бунлардыр:\n1) Һәр шејдән әввәл фәгиһ гәбул едир ки, Гурани-Кәрим Аллаһ-таала тәрәфиндән назил олмушдур. Чүнки, әҝәр Гуран Аллаһ тәрәфиндән олмаса, фәгиһин дини вә шәри мәсәләни әлә ҝәтирмәкдән өтрү она мүраҹиәт етмәсинин һеч бир мәнасы олмаз. Әҝәр Гуранын Аллаһ-таала тәрәфиндән олмасыны дејириксә, о бу мәнададыр ки:\nА) Гуранда олан сөзләр, кәлмәләр вә ҹүмләләр Аллаһ-таала тәрфиндән дејилиб. Јәни, сөзләр, кәлмәләр, ҹүмлә вә ҹүмлә гурулушлары вәһј васитәси илә Аллаһ-таала тәрәфиндәндир.\nБ) Ајәләрин ардыҹыл дүзүләрәк бир сурә әмәлә ҝәтирмәси, гајдасы вә сурәләрин тәртиблә ҝәлмәси вә там Гураны тәшкил етмәси, һамысы вәһј васитәсилә олунмушдур.\n2) Фәгиһ гәбул едир ки, һазырда әлимиздә олан Гуран Исламын илк ҝүнләриндә олан һәмин Гурандыр вә онда олан ајәләр топлусу илаһи вәһј васитәси илә ҹәм олунмуш Гурандыр. Јәни, бу мәҹмуәдән нә бир шеј әскилмиш вә нә дә артырылмышдыр. Һәмин сәбәбдән һәмин әсас, һәм Гуранын тәһриф мәсәләсиндә вә һәм дә Гуранын дәфәләрлә бүтүн әсрләрдә ејни мәтнлә нәгл олунмасы мөвзусунда әсл кими ҝөтүрүлүр.\n3) Фәгиһ, вәһјин һәр бир хәтадан узаг олмасыны гәбул едир. Јәни, бу илаһи елм, һеч бир дәјишиклик вә әл дәјмәдән Пејғәмбәрә (сәлләллаһу әлејһи вә алиһи вә сәлләм) назил олмушдур. Бурда сөз о дејил ки, Ислам Пејғәмбәри (сәлләллаһу әлејһи вә алиһи вә сәлләм) она вәһј олунун шејдән гејрисини дилинә ҝәтирмәјиб вә ја вәһјин бәјанында сәһв етмиш олсун, сөһбәт будур ки, вәһјин Пејғәмбәрә (сәлләллаһу әлејһи вә алиһи вә сәлләм) интигал олунмасында һеч бир хәтаја јол верилмәјиб.\n4) Фәгиһ гәбул едир ки, Ислам Пејғәмбәри (сәлләллаһу әлејһи вә алиһи вә сәлләм) һәр нөв гәсдән вә ја сәһвән баш верән хәталардан узагдыр. Јәни, Пејғәмбәр (сәлләллаһу әлејһи вә алиһи вә сәлләм) нәинки вәһјин алынмасында, вәһјин инсанлара чатдырылмасында вә изаһында истәр гәсдән, истәрсәдә сәһвән һеч бир хәта вә сәһвә јол вермәмишдир.\nАмма дәлилләрин мәншәји бунлардыр:\n1)Фәгиһ, Аллаһ-тааланын Гуранда јолладығы кәлмәләрдән хүсуси бир мәна ирадә етдијинә етигады олан һалда Гуранын сорағына ҝедир. Бу әсас ганун һамыја ајдын олдуғуна бахмајараг бәзи гәрб мүтәфәккүр вә идеологларла чох ҹидди фикир ајрылыгларына сәбәб ола биләр. Бәзи һермионотик нәзәријјә тәрәфдарлары мүтәфәккирләрин нәзәринҹә, һәр һансы бир рәссам бир табло чәкәндә ола билсин, сиз о таблоја бахдыгда рәссамын өз гәмини изһар етдијини дејәсиниз, диҝәри рәссамын өз хошһаллығыны бәјан етмәк истәдијини баша дүшә биләр, үчүнҹү шәхс исә таблодан рәссамын әсәбилик һалыны ифадә етмәк истәдијини анлаја биләр. Инди сорушулса ки, һансы һал сәһиһдир? Ҹавабда демәк олар ки, һәр үч нәзәр сәһиһдир. Бу таблодан һәр кәс һансы мәнаны дәрк етсә, һәр бириси өз-өзлүјүндә сәһиһ вә гәбул олунандыр.\nӘслиндә бу етигадын мәнасы будур ки, чәкилән таблодан һеч бир мәгсәд јохдур, бунунла да диҝәрләрин бу барәдә нәзәријјәләри арашдырылсын. О, елә бир шеји чәкмишдир ки, һеч бир сон мәнасы јохдур. Она ҝөрә дә һәр ким өз дүнја ҝөрүшүнә, мәдәнијјәтинә вә сәлигәсинә әсасән бу таблодан зеһниндә һансы мәна тәсәввүр етсә, табло һәмин мәнаны верир вә сәһиһдир.\nБу әсаса ҝөрә һәр кәс өз мәдәнијјәтинә вә нәзәринә ујғун диндән вә дини мәтндән һансы мәнаны дәрк етсә вә тәфсир версә өз-өзлүјүндә сәһиһдир. Демәли, дини анлајыш һәр бир әсрә вә һәр бир мүфәссирин зеһинә ујғун мәна олунур. Бәзән, бәзи ислам алимләри арасында бу нәғмә гулаға дәјир ки, Гуран ајәләринин ардында хүсуси бир мәна ҝизләнмәјиб ки, ону ахтарыб кәшф едәк. Бәлкә дә бу мәна о гәдәр ҝенишдир ки, һәр ким истәдији мәнаны ајәләрдән әлә ҝәтирирсә өз-өзлүјүндә сәһиһдир.\nБеләликлә, фәгиһ Гурандан мәна вә һөкм әлә ҝәтирмәк истәдикдә бу гануну әсас ҝөтүрмәлидир ки, Аллаһ-таала Гуранда ајәләрдән хүсуси мәна нәзәр алмыш вә ирадә етмишдир. Чүнки, фәгиһин Гурандан шәриәт һөкмләрини әлә ҝәтирмәсиндән мәна будур ки, Аллаһ-таала бу ајәләрдә вә ифадәләрин батининдә мүәјјән мәналар ирадә етмишдир вә фәгиһин вәзифәси бүтүн елми гүдрәтиндән истифадә едиб бу мәналара ујғун шәриәт һөкмәләрини әлә ҝәтирмәкдир. Бу ҹәһәтдән, фәгиһин Гуранын мәнасыны әлә ҝәтирмәкдә етдији сәһв вә хәта вә ја сәһиһ јолда олмасындан, “дүзҝүн мәнаја ики саваб, һөкмдә хәта үчүн исә бир саваб вар.” – ифадәси ајдын олур.\n2.Аллаһ-таала, Гурани-Кәримдә өз һәдәфини бәјан етмәкдә, ән азы һәр бир мүкәлләф үчүн хүсуси тәклифләриндә рәмзи бәјанлардан истифадә етмәмишдир. Әксинә, белә мөвзуларда ағыл саһибләринин гәбул етдији ади јоллардан вә мәналардан истифадә етмишдир. Јәни, Аллаһ-таала өз мәгсәдини инсанлара чатдырмагда ағыл саһибләринин гәбул етдији јолу сечмишдир.\nҮсул елминдә кәлмәләрин заһирләринин һөҹҹәт кими олмасы һаггында дејилир: “Сөзләрин заһирләри дәлилдир.” Јәни, ағыл саһибләри, данышанын сөзләринин заһириндән баша дүшүлән мәнаны онун һәдәфи кими гәбул едир. Амма, бу мәтләбин шәриәт саһиби илә нә әлагәси вар? Бу үмуми гануну шәриәт саһиби һаггында неҹә иҹра етмәк олар вә һансы ганун әсасында онун сөзләринин заһириндән әлә ҝәлән мәнаны, онун һәдәфи олдуғуну дәрк етмәк олар? Бу мәналарын шәриәт саһибинә о вахт аидијјәти олур ки, етигадымызда, Аллаһ-тааланын Гуранда, Пејғәмбәрин (сәлләллаһу әлејһи вә алиһи вә сәлләм) вә мәсум Имамларын (әлејһимуссалам) һәмин ағыл саһибләринин гәбул етдији ади јолларла данышмыш олмаларыны әввәлдән гәбул етмиш олаг вә онлар да өз һәдәфләрини хүсуси бир мәна вә рәмзлә ифадә етмәмиш олсунлар. Үмумијјәтлә, ади вә үрфи јолла данышыг тәрзини шәриәт саһибинә нисбәт вермәк о әсасла ола биләр ки, һәгигәтдә шәриәт саһибинин бәјаны әсасән, бу ҹүр ади јолла олмуш олсун.\n3.Илаһи ајәләрин мәналарынын ән азы фигһи һөкмләрдә дәрк етмәк шәраитиндән бири әги нөгтеји нәзәрдән ајәнин назил олма заманыдыр. Јәни, Илаһи һөкмләр елә шәраитдә назил олуб ки, о зәмандакы ҹәмијјәтин мүсәлманлары ади вә үрфи бир јолла илаһи ајәләрин мәналарыны дәрк едирдиләр. Бунунла да өз тәклифләрини әлә ҝәтирирдиләр. Әҝәр бәзән бу тәклифин дәркиндә чәтинлик чәкирдиләрсә дә бу о мәнада дејилди ки, ону анламырдылар, бәлкә о заманын шуур сәвијјәси вә анлајышы бу сәвијјәдә иди. Амма, заман кечдикҹә ҹәмијәтдә олан елм вә анлајыш, тәзә дәрк шәраитләринин мејдана ҝәлмәси бәзи анлашылмазлыглары арадан апарырды. О заманын инсанлары өзләринин фикри хәта, дәркләри вә гәфләтләринә ҝөрә бәзи мәсәләләрин анламында чәтинлик чәкирдиләр. Јахуд, мәсәләни сәһв баша дүшүрдүләр. Нүмунә үчүн, бәзән рави имам Садиг (әлејһиссалам)-дан нәгл етдији һәдисә өз шәхси нәзәрини дә салырды. Амма, бу ҝүнкү фәгиһ о рәвајәтдән башга шеј анлајыр вә равинин өз нәзәрини гәбул етмир. Һәр һалда фәгиһ өз нәзәрини сәһиһ, равинин нәзәрини исә сәһв вә хәта кими гәләмә верир. Әҝәр инди о фәгиһдән сорушулса ки, мәсум Имамын (әлејһиссалам) зәманәсиндә дејилән һәдисин мәнасынын зәманәсинин рависи тәрәфиндән сәһв вә хәта олмасыны бу гәдәр фасиләдән сонра неҹа баша дүшмүсүнүз? Фәгиһ ҹаваб верәр ки, мәним һәдисдән анладығым мәнаны һәмин заманда да анламаг оларды вә Имамын (әлејһиссалам) һәдисдә мәгсәди елә һәмин зәманәсинә ҝөрә иди. Амма рави сәһв етмиш вә мәнаны сәһв баша дүшмүшдүр.\nФәгиһ демир ки, мәним бу ҝүн баша дүшдүјүм мәна јалныз бизим өз зәманәмизә аиддир вә һәдисин дејилән заманында диҝәр мәнасы олуб. О, һәдисдән әлә ҝәтирдији мәнаны дејилдији заман гәсд олунан мәнанын јериндә олдуғуну иддиа етмир. Фәгиһ, һәдисдә дәјишән вә һалбаһал олан мәнаны гәбул етмир. О јердә ки, фәгиһ һәдисдән әлә ҝәтирдији мәна кечмишдәки мәна илә мүхалиф олур, кечмишдә дәрк олунан мәнаны сәһв вә хәта кими гәләмә верир. Фәгиһ, һеч вахт динин дәјишән вә һалбаһал олан һөкмләри олмасыны гәбул етмир вә диндән анланылан һәр мәнанын өз јериндә сәһиһ вә шәриәт саһибинин һәдәфи илә ујғун олмасыны мүтләг гәбул етмир. О, мөтәгиддир ки, дин сабитдир. Аллаһын, Рәсулунун (сәлләллаһу әлејһи вә алиһи вә сәлләм) вә Имамын (әлејһиссалам) бујурдуғу һәдисләрдә јалныз бир мәгсәд вә мәнасы вар. Имкан вар ки, фәгиһә о мәна дүзҝүн, ја да сәһв вә хәта илә чатсын.\nӘҝәр фәгиһ, иддиа етсә ки, мәним бу ҝүн һәдисдән әлә ҝәтирдијм мәна, мүасир елм вә инкишафдан тәсирләниб вә кечмишдә белә елм вә инкишф олмајыб, бу фикир гәти шәкилдә гәбул олунмур. Сөзүн сирри будур ки, Аллаһ-таала бу һөкмләри бүтүн заманда бүтүн инсанлара бир тәклиф кими бујурмушдур. Һеч дә белә дејил ки, Гуранда хитаб олунан һөкмләр мин ил бундан сонракы инсанлар вә ја мин ил бундан габагкы инсанлар үчүндүр вә Аллаһ-таала бир һөкмдә бир нечә ирадә нәзәрдә тутмуш олсун. О да елә ирадә вә һәдәф ки, заман дәјишдикҹә о ирадә дә замана вә мәдәнијјәтләрә ујғун дәјишмиш олсун.\nБизим кечмишдәкиндән дә чох бу ҝүн үсул елминә еһтијаҹымызын олмасынын сәбәби будур ки, биз, Гуранын назил олма заманындан вә ја һәдисин сөјләнилмә тарихиндән чох узаглашмышыг. О вахтын инсанлары шәриәт саһибинин бујурдуғу һөкмләрин назил вә бәјан олма заманында јашадыгларына ҝөрә ајә вә һәдисләрдән неҹә лазымдырса мәнаны дәрк етмишләр. Амма, бу ҝүн елми-мәдәни саһәдә олан мүһүм дәјишиклик, үммәтлә шәриәт саһиби (Пејғәмбәр вә ја Имам) арасында әлагәнин гырылмасы һәр бир һөкмүн мәнасыны олдуғу кими дәрк етмәјин чох чәтинләшдириб. Даһа доғрусу, бу шәраит вә бағлылыг артыг арадан ҝетмишдир. Бу ҹәһәтдән мин ил бундан габаг дејилән бир ајәнин вә ја һәдисин мәнасыны дәгиг әлә ҝәтирмәкдән өтрү үмуми заман вә мәкана бағлы олмајан сөз вә кәлмә елмләри кими килидләрдән истифадә етмәк лазымдыр.\nБу јолла исбат едә биләрик ки, бу ҝүн һәдисдән бу ҝүн әлә ҝәтирдијимиз мәна, о вахт дејилмиш мәна илә ејнидир. Бу, үсул елминдә сөзләр вә кәлмәләр һаггында бәһс олунан һәмин ганундур.\n4. Бир чох ајәләрин хүсуси назил олма шәни олмасы вә һансыса бир һадисә илә бағлы олмасына бахмајараг, Гунанын ајәләринин мәнасы назил олдуғу замана мәхсус дејил. Лакин, фәгиһ бу һадисә вә ја ајәнин назил олма сәбәбиндән өз суалларына ҹаваб тапмагдан өтрү бәһрәләнир вә бу ајәләрә вахты кечмиш ајәләр кими бахмыр. Чүнки, о, бу әсасы гәбул етмишдир ки, Гуран ајәләри хүсуси бир замана бағлы дејил вә ајәнин үмуми мәнасы нә гәдәр ки, нәсх (һөкм ләғв) олунмајыб бүтүн заман вә мәканлара аиддир. Башга сөзлә десәк, Гуран ајәләри вә онда олан һөкмләр үмумдүнја сәвијјәлидир. Бу мөвзуда диггәт вә дәрин тәфәккүр сәбәб олур ки, шәриәтдә “сабит вә дәјишән һөкмләр” бәһси ачылмыш олсун. Ајәтуллаһ Хомејни (рәһәмтуллаһ) бу бәһсдән “иҹтиһадда заман вә мәканын ролу” үнваны илә ад апармышдыр.\nАмма, шәриәтдә сабит вә дәјишән һөкмләр нәзәријјәсинин неҹә мејдана ҝәлмәси, бәзән һөкмләрин үмумдүнјәви олмасы гануну, сабит һөкмләрдән истисна едилмәси вә бәзи һөкмләрин јалныз хүсуси заман вә мәкана аид олунмасы гәбул олунур. Бу елә бир мөвзудур ки, даһа ҝениш бәһсә еһтијаҹ вар. Гыса шәкилдә бу суалын ҹавабыны белә вермәк олар ки, дәјишән вә хүсуси мөвгеијјәтә малик һөкмләр әслиндә, сабит вә үмумидүнјәви һөкмләрдән мәншәләнир. Чүнки, о һөкмләр сабит вә хүсуси шәраитләр мејарына әсасән шәриәт тәрәфиндән верилмишдир.\n“Дәјишән вә сабит һөкмләр” кечмиш фәгиһләриндә тәфәккүрләриндә олмуш, дәјишән һөкмләр мәһдуд шәкилдә олса да гәбул олунмушдур. Лакин, динин әсас вә әксәр һөкмләрини сабит гәбул етдикләринә ҝөрә белә һөкмләрлә растлашдыгда динин һөкмләринин сабит вә ја дәјишән олмасы бәһсини чох да ҝениш шәкилдә ачыгламамышлар. Өз бәһсләриндә, јалныз “динин һөкмләрин әкси исбат олунмајынҹа һәмишә сабитдир” ганунуну әсас тутмушлар. \n Јәни, бу мәнада ки, һәр ким һәгигәтә чатса ики мүкафаты, һәр кәс бу јолда хәта етсә бир мүкафаты вар.\n Јәни, фәгиһ шәриәт һөкмләринин әлә ҝәлмәсиндә һәгигәтә чатарса ики савабы, хәтаја дүчар оларса бир савабы вар.\n Јәни, тәкид олунур ки: “ән азы шәриәт һөкмләриндә” бу нәзәрә алыныр. Чүнки, бәзиләри мөтәгиддирләр ки, фәрди һөкмләр вә фигһ мөвзусундан хариҹдә үмуми олараг, дәрин мәналы ислам маарифиндә вә ирфан вә фәлсәфи мөвзуларда, әсасән, етигади бәһсләрдә, Аллаһ-таала хүсуси бир јолла Өз бәндәләри илә рәмз, ишарә вә тәмсилләрлә сөһбәт етмишдир.\n Диггәт олунмалыдыр ки, бу бәһс Гуранын батини мәнасынын олмасы мөвзусундан ајрыдыр. Чүнки, Гуранын батини мәналары адәтән, илаһи маарифләрин бәјанында (фигһ һөкмләриндән гејри ајәләрдә) олур. Бундан әлавә, Гуранын батини мәналарыны да фәрз етмиш олсаг, һеч дә белә дејил ки, о мәналарда Аллаһ-тааланын ирадәси бир дәфә бир мәнада, диҝәр дәфә исә башга мәнада олмуш олсун.\n Сәдр, сејјид Мәһәммәд Багир, Әл-Мүалимул-ҹәдидә, сәһ-51-54.\n Һади Теһрани, Мәһди, Мәбани кәлами иҹтиһад, сәһ 33-41, Муәссисеји фәрһәнҝи ханеји хирәд, Гум, биринҹи чап, 1377.\n5154 زبان دین 2010/03/11\n3548 Quran elmləri 2010/04/22\n4477 Külliyyat və Terminologiya 2011/05/31\n68 Əhkam və hüquq fəlsəfəsi 2020/02/09\n5120 Təzə kəlam 2007/10/08\n3657 Təzə kəlam 2010/08/22\n9611 Təzə kəlam 2007/10/08\n3811 Təzə kəlam 2008/12/20\n15238 Təzə kəlam 2009/02/22\n5902 Təzə kəlam 2010/08/22\n3005 Təzə kəlam 2010/08/17\n3490 Qədim kəlam\n3379 Əməli əxlaq\n3201 İstitaətin şərtləri\n3553 وحدت وجود\n690 زندگی خصوصی\n4926 Qədim kəlam\n3962 Hədis elmləri\n108671 Nizamlar hüquq və əhkam\n82783 Əməli əxlaq\n60582 Nizamlar hüquq və əhkam\n43917 Nizamlar hüquq və əhkam\n33611 Hədis elmləri\n28904 Nizamlar hüquq və əhkam\n23195 Əxlaq fəlsəfəsi\n23133 Təzə kəlam\n22222 Nizamlar hüquq və əhkam\n21111 Qədim kəlam


Q=2	C=2	SS=2	LS=0	PS=0	DC=0	LC=0	SD=0	BS=1	G0=37	G1=26	G2=14	DLID=az_RU	BODY=Nur-az.com - Ҝеризәкалы ХХЫ әсрлиләр\n13 Нојабр 2021\nҜеризәкалы ХХЫ әсрлиләр\n(Шејх Сәрдар барәдә)\nХХЫ әсрдә дә ҝеризәкалылыг етмәк олармыш. Һәрдән зарафатҹа бәзи гардашлар дејир ки, Азәрбајҹан бәрәкәтли торпагдыр, һәр ҹүр балгабаг, бораны, хијар, помидор јетишдирир. Дүз дә дејибләр. Бу јахында ким олдугларыны билмәдијимиз бәзи мәхлуглар өлкәнин иманлы руһаниси кими танынан Шејх Сәрдары Шејх Нәсруллаһ кими гәләмә вермәјә чалышдылар. Мүмкүндүр, ХХЫ әсрдә Шејх Сәрдарын фотосуну ҝөтүрүб "Өлүләр" филминдәки Шејх Нәсруллаһа јапышдырыб нөвбәти филм дә чәкмәк олар. Амма, бу гушбејинләр даһа анламајыб ки, шиә дүшмәнләриндән һәр нөв алчаглығы ҝөзләмәк оларса да ки, шиәни ҝөздән салмаг үчүн башга методлара әл атмаг лазым иди. ХХЫÂ әсрдә сизә ким инанар ахы? Бу ҹүр мүасир техникадан истифадә едә билирсиниз, амма ағлыныздан истифадә едә билмирсиниз? Билмирсиниз ки, етдијиниз шәрәфсизлик јапышмаз. Бу иши һансы алчағын етдијини билмәсәк дә, о дәгигдир ки, Азәрбајҹанда Шејх Сәрдары ләкәләмәк истәјән алчаглар вардыр. Бир дәфә һәбс едилди, икинҹи дәфә дә һәбсә салынды. Адыны вәтән хаини гојублар. Мәлумдур ки, гурама иттиһамлар бир ишә јарамадығы үчүн инди дә истәјирләр ки, шиә руһаниләрини бу ҹүр ҝөздән салсынлар.\nҜәлин дәлилли сүбутлу данышаг, алданан бәзи диндарлар да билсин.\nӘзиз диндар гардашлар, сиз Шејх Сәрдары индијәдәк иманлы инсан кими танымысыз. Бу јәгининизи уҹуз бир шәкк (шүбһә) илә сындырыб кишинин һаггына ҝирмәјин. Дејә биләрсиниз ки, инсан чиј сүд әмиб, јолдан аза биләр. Дүздүр, биз јолдан азмаг мәсәләсини һеч кимдән, һеч Шејх Сәрдардан да истисна етмирик. Амма, ҝөзүнүзлә ҝөрмүсүнүзмү? Хејр. Бу дөврдә бу ҹүр ишләри дүзүб гошмаг мүмкүндүр. Сосиал шәбәкәрдә фејк-шантаж видеолар јазсаныз, бунун нә гәдәр нүмунәсини ҝөрә биләрсиниз. Үстә ҝәл, шиәјә һүрән нә гәдәр сионист аҝенти вар. Белә ишләри дүз гош еләмәк чох асандыр.\nİкинҹиси, мәҝәр, Шејх Сәрдар бу гәдәр тәдбирсиздир ки, кимисә шантаж еләсин, өзү дә видеода ҝөрүнсүн? Мәҝәр едә билмәзди ки, өзүнүн олдуғу һиссәләри кәсиб видеодан чыхартсын?\nÜчүнҹүсү, дејирләр ки, ҝүја Һаҹы Сәрдар буну Ҹәлалы шантаж едиб Ирана ишләмәјә мәҹбур етмәк үчүн едиб. Амма бу барәдә бир дәнә дә кәлмә, ишарә, ипуҹу видеода кечмир. Һардан бу гәрара ҝәлмисиз ахы? Дөрдүнҹү, мәҝәр сионист тулаларына ҝөрә Азәрбајҹанда шиәләр "Иран аҝенти" дејилми? Затән сизә ҝөрә Шејх Сәрдар башда олмагла Иранда тәһсил алан бүтүн руһаниләр, онларын "круглары" Ирана "ишләмирми", көнүллү "Иран аҝенти" дејилми? Көнүллү "аҝенти" ким мәҹбур едә биләр ахы.\nОна ҝөрә дә бу ҹүр уҹуз шоуларла һеч кими инандыра билмәзсиниз.\nÖлүн јерә ҝирин ки, бу ҹүр сәвијјәсиз ишләр етдиниз, мәгсәдиниз шиәлији ҝөздән салмаг иди амма Шејх Сәрдара мәһәббәт, шиәлијә рәғбәт бир аз даһа чох артды. Нә газандыныз ки, онсуз да һеч ким инанмады.\nБурадан фүрсәти гәнимәт билиб бу иши едәнләр әҝәр, һакимијјәт адамларыдырса онлара демәк истәјирик ки, үмумијјәтлә бу ҹүр ишләр етмәјин. Бахын һеч узаға ҝетмәјәк, бир нечә илә гәдәр игтидар тәрәфиндән бәзиләри мәгсәдли шәкилдә мүхалифәт нүмајәндәләрини сөјүб тәһгир едирдиләр. Бу тәрбијәсизлијин тәмәлинин гојулмасы игтидарын өз әлејһинә ишләди. Бу ҝүн һәмин рычакдан истифадә едән нә гәдәр мүһаҹир вар ки, хариҹи өлкәләрдә игтидар нүмајәндәләрини тәһгир едирләр. Бунуму истәјирдиниз? Аллаһ шаһидимиз олсун ки, биз һеч кимин тәһгир вә шантаж олунмасыны истәмирик. Амма, бу алчаглыға рәваҹ вермәјин, шәраит јаратмајын, биҝанә јанашмајын. Јохса бу ҹүр ишләрә өлкәдә рәваҹ верилсә сизләри дә бу ҹүр сахта видеолар илә рүсвај етмәк истәјәнләрÂ мејдана чыхаҹаг. Мүбаризә апаранда киши кими мүбаризә апармаг лазымдыр. Биз нәсиһәт етдик, бизи динләјин, сонра демәјин ки, демәдиниз.


Q=5	C=3	SS=3	LS=1	PS=1	DC=0	LC=0	SD=0	BS=1	G0=39	G1=34	G2=17	DLID=az_RU	BODY=Даниел 4-ҹү фәсил вә Мүгәддәс Китаб хронолоҝијасы 1914-ҹү ил һагда нә дејир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара аракуан африкаанс бислама болгар га гырғыз еве ермәни естон зулу иврит илок инҝилис испан италјан каонде кинјаруанда кирунди кореја коса лингала малагаси маҹар нзема полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга түрк фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон һинд әрәб\nМүгәддәс Китаб хронолоҝијасы 1914-ҹү ил һагда нә дејир?\nМүгәддәс Китаб хронолоҝијасына әсасән, 1914-ҹү илдә ҝөјдә Аллаһын Падшаһлығы гурулду. Бу, «Даниел» китабынын 4-ҹү фәслиндә јазылан пејғәмбәрликдән бәллидир.\nПејғәмбәрлијин иҹмалы. Аллаһ Бабил падшаһы Навуходоносора пејғәмбәрлик олан бир јуху ҝөндәрди. Падшаһ јухусунда бөјүк бир ағаҹ ҝөрүр. Ағаҹы кәсирләр, көтүјүнү исә чәнбәрләјирләр ки, «једди ил» бөјүмәсин. Бу мүддәт кечәндән сонра ағаҹ јенә бөјүмәјә башлајыр (Даниел 4:1, 10—16).\nПејғәмбәрлијин илкин иҹрасы. Бөјүк ағаҹ Навуходоносор падшаһы тәмсил едирди (Даниел 4:20—22). Онун мәҹази мәнада «кәсилмәси» једди ил ағлыны итирмәси вә һакимијјәтдән мәһрум олмасы демәк иди (Даниел 4:25). Аллаһ падшаһа ағлыны гајтаранда о, јенидән тахта чыхды вә Аллаһын һөкмранлығыны таныды (Даниел 4:34—36).\nПејғәмбәрлијин икинҹи иҹрасынын олдуғуна даир сүбут. Мүгәддәс Китаба әсасән, бу пејғәмбәрлик она ҝөрә верилмишди ки, «јашајанлар буну билсин: инсан падшаһлыглары үзәриндә Аллаһ-Таала һөкмранлыг едир, падшаһлығы кимә истәјир, она верир вә инсанлар арасында ән ашағы оланы онлара башчы гојур» (Даниел 4:17). Тәкәббүрлү падшаһ Навуходоносор Аллаһын бу ҹүр бөјүк һакимијјәт вермәк истәдији адам иди? Јох, чүнки ондан габаг Аллаһ она вердији диҝәр јуху васитәсилә пејғәмбәрлик етмишди ки, нә о, нә дә ки диҝәр сијаси рәһбәр бу вәзифәни иҹра етмәјәҹәк. «Һеч вахт дағылмајан бир [падшаһлығы]» Аллаһ Өзү гураҹагды (Даниел 2:31—44).\nБу һадисәләрдән хејли әввәл Аллаһ Өз һакимијјәтини јер үзүндә тәмсил едән бир падшаһлыг јаратмышды. Бу, гәдим Исраил падшаһлығы иди. Аллаһ дүшмәнләрә јол верди ки, Исраили «виран» гојсунлар, чүнки онун рәһбәрләри сатгын чыхды. Лакин Аллаһ һакимијјәти «һагг саһиби»нә верәҹәјинә даир пејғәмбәрлик сөјләмишди (Језекел 21:25—27). Мүгәддәс Китабда әсасән, бу әбәди падшаһлығын гануни вариси Иса Мәсиһдир (Лука 1:30—33). Навуходоносордан фәргли олараг, Иса Мәсиһ, пејғәмбәрликдә дејилдији кими, гәлбән тәвазөкардыр (Матта 11:29).\nДаниел 4-ҹү фәсилдәки ағаҹ нәји тәмсил едир? Мүгәддәс Китабда ағаҹ бәзән һакимијјәти тәмсил едир (Језекел 17:22—24; 31:2—5). Даниел 4-ҹү фәслин даһа бөјүк иҹрасында бөјүк ағаҹ Аллаһын һөкмранлығыны тәмсил едир.\nАғаҹын кәсилмәси нә демәкдир? Ағаҹын кәсилмәси Навуходоносорун һөкмранлығына ара верилдијини тәмсил етдији кими, бу һәмчинин Аллаһын јер үзүндә һөкмранлығына ара верилмәсини тәмсил едирди. Бу, Навуходоносор Јерусәлими дағыданда баш вермишди. Јерусәлим Аллаһын тәмсилчиләри олан Исраил падшаһларынын «Рәббин тахтында» отурдуғу шәһәр иди (1 Салнамәләр 29:23).\n«Једди ил» нәји тәмсил едир? «Једди ил» Аллаһын милләтләрә Онун тәсис етдији һәр һансы бир һөкумәтин мүдахиләси олмадан јер үзүндә һөкмранлыг етмәјә иҹазә вердији дөврү тәмсил едир. Бу дөвр ерамыздан әввәл 607-ҹи илин октјабр ајында башлајыб. Һәмин ил, Мүгәддәс Китаб хронолоҝијасына әсасән, Јерусәлим шәһәри бабиллиләр тәрәфиндән јерлә јексан едилмишди * (2 Падшаһлар 25:1, 8—10).\n«Једди ил» нә гәдәр давам етди? Навуходоносорун һадисәсиндә олдуғу кими, бу, һәрфи једди ил ола билмәз. Бу, Исанын сөзләриндән бәллидир. О демишди: «Милләтләр үчүн тәјин олунмуш вахт гуртарана гәдәр Јерусәлим [Аллаһын һөкмранлығынын рәмзи] милләтләрин тапдағы алтында галаҹаг» (Лука 21:24). «Милләтләр үчүн тәјин олунмуш вахт» әрзиндә Аллаһ јол верирди ки, Онун һөкмранлығы «милләтләрин тапдағы алтында» галсын. Даниел 4-ҹү фәсилдәки једдииллик мүддәт вә «милләтләр үчүн тәјин олунмуш вахт» ејни дөврдүр. Бу исә о демәкдир ки, Иса Мәсиһ јер үзүндә оланда «једди ил» һәлә дә давам едирди.\nМүгәддәс Китаб васитәсилә «једди ил»ин нә гәдәр давам етдијини һесабламаг мүмкүндүр. Орадан өјрәнирик ки, үч јарым мүддәт 1260 ҝүнә бәрабәрдир, демәли, «једди ил» ики дәфә чох давам едән мүддәтдир вә 2520 ҝүнә бәрабәрдир (Вәһј 12:6, 14). Бура «һәр ил үчүн бир ҝүн» пејғәмбәрлик гајдасыны тәтбиг етдикдә ајдын олур ки, 2520 ҝүн 2520 или тәмсил едир. Беләликлә, «једди ил», јәни 2520 ил 1914-ҹү илин октјабр ајында баша чатыб (Сајлар 14:34; Језекел 4:6).\n^ абз. 10 Јерусәлимин ерамыздан әввәл 607-ҹи илдә дағылдығына даир сүбутларын тәфсилатлары һагда «Ҝөзәтчи гүлләси»нин 2011-ҹи ил октјабр сајынын 24—29 сәһифәләриндәки «Гәдим Јерусәлим нә вахт дағыдылыб? Биринҹи һиссә», еләҹә дә «Ҝөзәтчи гүлләси»нин 2012-ҹи ил јанвар сајынын 26—32 сәһифәләриндәки «Гәдим Јерусәлим нә вахт дағыдылыб? Икинҹи һиссә» адлы мәгаләләрдән өјрәнә биләрсиниз.\nМүгәддәс Китаб Аллаһын Падшаһлығы Мүгәддәс Китаба аид суаллара ҹаваб


Q=9	C=6	SS=3	LS=0	PS=6	DC=0	LC=0	SD=0	BS=1	G0=32	G1=24	G2=11	DLID=az_RU	BODY=Марк 2 | Онлајн Мүгәддәс Китаб | Јени дүнја тәрҹүмәси\nИса ифлиҹи сағалдыр (1—12)\nЛавини чағырыр (1—12)\nОруҹ барәдә суал (18—22)\nИса шәнбәнин ағасыдыр (23—28)\n2 Бир нечә ҝүндән сонра Иса јенә дә Кәфәрнаһума ҝәлди. Хәбәр јајылды ки, о, евдәдир.+ 2 Ораја о гәдәр адам топлашды ки, һәтта гапынын ағзында да јер галмады. Иса онлара Аллаһын сөзүнү данышмаға башлады.+ 3 Һәмин вахт дөрд киши ифлиҹ олмуш бир адамы ораја ҝәтирди.+ 4 Лакин басабас олдуғундан ону Исанын јанына кечирә билмәдиләр. Буна ҝөрә дә дүз Исанын олдуғу јерин үстүндән дамы сөкүб дешик ачдылар вә хәстәни хәрәкдәҹә ашағы салладылар. 5 Онларын иманыны ҝөрән+ Иса хәстәјә деди: «Бала, ҝүнаһларын бағышланды».+ 6 Орада бир нечә мирзә отурмушду. Онлар үрәкләриндә дедиләр:+ 7 «Бу адам нә дејир? О күфр данышыр. Мәҝәр Аллаһдан башга кимсә ҝүнаһлары бағышлаја биләр?»+ 8 Иса онларын фикирләрини дәрһал анлајыб деди: «Нијә үрәјиниздә белә фикирләширсиниз?+ 9 Ифлиҹ олмуш бу адама “ҝүнаһларын бағышланды” демәк асандыр, јохса “ајаға галх, хәрәјини дә ҝөтүр, ҝет”? 10 Анҹаг сиз инсан Оғлунун+ јердә ҝүнаһлары бағышламаға сәлаһијјәти олдуғуну биләсиниз дејә...»+ Ифлиҹ олмуш адама деди: 11 «Дур, хәрәјини ҝөтүр, евинә ҝет». 12 О ајаға галхды, дәрһал хәрәјини ҝөтүрдү вә һамынын ҝөзү гаршысында чыхыб ҝетди. Ҹамаат һејрәт ичиндә Аллаһы мәдһ едәрәк деди: «Биз һәлә белә шеј ҝөрмәмишик».+ 13 Иса јенә дә дәниз гырағына ҝәлди. Халг онун јанына ахышырды вә Иса онлара Аллаһын сөзүнү өјрәтмәјә башлады. 14 Сонра о, верҝи идарәсинин јанындан кечәндә орада отурмуш Алфај оғлу Лавини ҝөрдү вә она деди: «Ардымҹа ҝәл». Лави дуруб онун ардынҹа ҝетди.+ 15 Даһа сонра Иса өз шаҝирдләри илә бирликдә онун евинә ҝедиб сүфрәјә әјләшди. Бир чох верҝијыған вә ҝүнаһлы да ҝәлиб онларла сүфрә архасына әјләшди. Онларын арасында Исанын ардынҹа ҝедән чох адам вар иди.+ 16 Анҹаг фәрисиләрдән олан мирзәләр онун ҝүнаһлылар вә верҝијығанларла бир јердә чөрәк једијини ҝөрәндә Исанын шаҝирдләринә дедиләр: «Бу нәдир? О, верҝијығанлар вә ҝүнаһлыларла чөрәк кәсир?» 17 Иса буну ешидәндә онлара деди: «Һәкимә сағлам адамлар јох, хәстәләр мөһтаҹдыр. Мән салеһләри јох, ҝүнаһлы адамлары чағырмаға ҝәлмишәм».+ 18 Јәһјанын шаҝирдләри вә фәрисиләр оруҹ тутурдулар. Онлар ҝәлиб Исадан сорушдулар: «Нәјә ҝөрә Јәһјанын да, фәрисиләрин дә шаҝирдләри оруҹ тутур, сәнин шаҝирдләрин исә тутмур?»+ 19 Иса онлара ҹаваб верди: «Бәј+ достлары илә оланда һеч достлар оруҹ тутар? Нә гәдәр ки бәј достларынын јанындадыр, достлар оруҹ тутмазлар. 20 Лакин ҝүн ҝәләҹәк, бәји араларындан ҝөтүрәҹәкләр,+ бах онда онлар оруҹ тутаҹаглар. 21 Һеч кәс көһнә палтара тәзә парчадан* јамаг тикмәз. Белә етсә, тәзә јамаг јығылар, јыртылмыш јер даһа да корланар.+ 22 Һәмчинин һеч кәс тәзә шәрабы көһнә тулуглара төкмәз. Белә етсә, шәраб тулуглары јыртар, шәраб да, тулуглар да зај олар. Буна ҝөрә дә тәзә шәрабы тәзә тулуглара төкәрләр». 23 Бир шәнбә ҝүнү Иса зәмиләрин арасы илә ҝедирди. Онун шаҝирдләри ҝедә-ҝедә сүнбүл дәрирдиләр.+ 24 Онда фәрисиләр Исаја дедиләр: «Бура бах! Онлар нәјә ҝөрә шәнбә ҝүнү гадаған олунмуш иши ҝөрүрләр?» 25 Иса ҹаваб верди: «Мәҝәр һеч вахт охумамысыныз, әрзағы гуртаранда, өзү вә јолдашлары аҹанда Давуд нә етмишди?+ 26 Бөјүк каһин Әбјатар+ һаггындакы әһвалатдан билмирсиниз ки, Давуд Аллаһын евинә ҝириб тәгдим чөрәкләрини* једи, үстәлик, јолдашларына да верди? Һалбуки гануна ҝөрә бу чөрәкләри каһинләрдән башга һеч кәс јејә билмәзди».+ 27 Иса әлавә етди: «Инсан шәнбә үчүн јаранмајыб, шәнбә инсан үчүн јараныб.+ 28 Одур ки, инсан Оғлу шәнбәнин дә ағасыдыр».+\n^ Јәни јујулмамыш парчадан.


Q=3	C=1	SS=1	LS=1	PS=0	DC=1	LC=0	SD=0	BS=2	G0=138	G1=103	G2=40	DLID=az_RU	BODY=Јеһованын һакимијјәтинин тәрәфиндә дурун! | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Куба жест дили Литва Македонија Малави жест дили Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Аллаһымыз Јеһова, Сән шана, шәрәфә, гүдрәтә лајигсән! Чүнки һәр шејин јараданы Сәнсән вә һәр шеј Сәнин ирадәнлә мөвҹуд олду вә јарадылды» (ВӘҺЈ 4:11).\nНӘҒМӘ: 12, 150\nНә үчүн јалныз Јеһованын Каинаты идарә етмәјә һүгугу вар?\nНә үчүн Јеһова ән јахшы Рәһбәрдир?\nЈеһованын һакимијјәтинин тәрәфини инди неҹә тута биләрик?\n1, 2. Һәр биримиз нәјә әмин олмалыјыг? (Мәгаләнин әввәлиндәки шәклә бахын.)\nӨНҸӘКИ мәгаләдә дә гејд олундуғу кими, Иблис Јеһованын дүнјаны идарә етмәјә лајиг олмадығыны иддиа едир. Онун сөзүнә ҝөрә, инсанлар өзләри-өзләрини идарә етсәләр, даһа хошбәхт оларлар. Бәс о, нә дәрәҹәдә һаглыдыр? Тәсәввүр едәк ки, инсанларын Аллаһын идарәчилији олмадан әбәди јашамаг имканы вар. Неҹә дүшүнүрсүнүз, онлар даһа хошбәхт олардылар? Бәс әҝәр сизин Аллаһдан асылы олмадан әбәди јашамаг имканыныз олсајды, өзүнүзү даһа хошбәхт һисс едәрдиниз?\n2 Бу суаллара сизин јеринизә һеч кәс ҹаваб верә билмәз. Бу барәдә һәр кәс өзү јахшыҹа дүшүнмәлидир. Белә етмәклә ҝөрәҹәксиниз ки, Аллаһын һакимијјәти ән јахшы һакимијјәтдир вә дәстәкләнмәјә лајигдир. Мүгәддәс Китаб бизә бу әминлији верир. Ҝәлин ҝөрәк орада буна даир һансы сүбутлар ҝәтирилир.\nРӘҺБӘРЛИК ЕТМӘЈӘ ЛАЈИГ АЛЛАҺ\n3. Нә үчүн јалныз Јеһованын Каинаты идарә етмәјә һүгугу вар?\n3 Јеһова Күлли-Ихтијар Аллаһ вә Јарадан олдуғу үчүн Онун Каинаты идарә етмәјә там һүгугу вар (1 Салн. 29:11; Һәв. 4:24). Бир вәһјдә Мәсиһин 144 000 шәрики Аллаһа һәмд едәрәк дејир: «Аллаһымыз Јеһова, Сән шана, шәрәфә, гүдрәтә лајигсән! Чүнки һәр шејин јараданы Сәнсән вә һәр шеј Сәнин ирадәнлә мөвҹуд олду вә јарадылды» (Вәһј 4:11). Бәли, һәр шејин јараданы Јеһова Аллаһ олдуғу үчүн Онун бәшәријјәт вә бүтүн руһани варлыглар үзәриндә һакимијјәт сүрмәјә там ихтијары чатыр.\n4. Нәјә ҝөрә ирадә азадлығы Аллаһа гаршы чыхмаға һагг вермир?\n4 Шејтан бир чөп дә јаратмајыб. Буна ҝөрә онун Каинаты идарә етмәјә дә һаггы чатмыр. Шејтан вә илк инсан ҹүтү Јеһова Аллаһын һакимијјәтинә гаршы чыхмагла дикбашлыг етдиләр (Әрм. 10:23). Дүздүр, Аллаһ јаратдығы варлыглара ирадә азадлығы вериб. Бәс онларын бу азадлыгдан истифадә едәрәк, Аллаһын рәһбәрлијиндән имтина етмәјә һаггы чатырды? Әлбәттә ки, хејр! Аллаһ инсана ирадә азадлығыны ҝүндәлик һәјатда гәрарлар гәбул етмәк үчүн вериб. Амма бу, она Јараданына гаршы чыхмаға һагг вермир. Бәли, инсан Аллаһа гаршы чыхмагла ирадә азадлығындан суи-истифадә етмиш олур. Һалбуки һәр кәсин Аллаһын рәһбәрлијинә еһтијаҹы вар.\n5. Јеһованын вердији гәрарларын әдаләтли олдуғуну нәјин әсасында әмин ола биләрик?\n5 Јеһованын башга бир сәбәбә ҝөрә дә Каинаты идарә етмәјә һаггы чатыр: О, Өз сәлаһијјәтини һагг-әдаләтлә иҹра едир. Аллаһ бәјан едир: «Мән Јеһовајам, мәһәббәтлә давранырам, дүнјада адил, һагг ишләр ҝөрүрәм. Чүнки Мәнә бунлар хошдур» (Әрм. 9:24). Аллаһ нәјин әдаләтли олдуғуна гәрар вермәк үчүн инсанлар тәрәфиндән јазылан ганунлары әсас тутмур. Һаггы вә наһаггы О Өзү тәјин едир вә инсанлара бунун әсасында ганунлар верир. «Доғрулуг вә әдаләт тахтынын тәмәлидир» (Зәб. 89:14; 119:128). Буна ҝөрә дә әмин ола биләрик ки, Јеһованын вердији бүтүн ганунлар, принсипләр вә гәрарлар тамамилә әдаләтлидир. Шејтан исә Јеһованын һакимијјәтинин гүсурлу олдуғуну иддиа етсә дә, әдаләтин һөкм сүрдүјү бир дүнја гура билмәди.\n6. Башга һансы сәбәбә ҝөрә Јеһованын дүнјаны идарә етмәјә һаггы чатыр?\n6 Бундан әлавә, Јеһова Аллаһ сонсуз елм вә һикмәт саһибидир. Буна ҝөрә дә Онун Каинаты идарә етмәјә там һаггы чатыр. Аллаһын Иса Мәсиһә чарәси тапылмајан хәстәликләри сағалтмаг баҹарығыны вермәсиндән дә буну ајдын ҝөрә биләрик (Мәт. 4:23, 24; Марк 5:25—29). Бу, инсанлар үчүн мөҹүзә олса да, Јеһова үчүн ади бир шеј иди. О, инсан организминин неҹә ишләдијини јахшы билдијиндән јаранан фәсадлары да арадан галдырмаға гадирдир. Ејнилә, Јеһова өлүләри неҹә дирилтмәји, тәбии фәлакәтләри неҹә дајандырмағы да јахшы билир.\n7. Јеһованын һикмәтинин бу дүнјанын һикмәтиндән үстүн олдуғу нәдән ҝөрүнүр?\n7 Шејтанын һакимијјәти алтында олан бу дүнја һәлә дә өлкәдахили силаһлы иғтишашларын вә дөвләтләр арасы мүһарибәләрин гаршысыны ала билмир. Дүнјада сүлһү јалныз Јеһованын һикмәти јарада биләр (Әшј. 2:3, 4; 54:13). Јеһованын елми вә һикмәти барәсиндә өјрәндикҹә јәгин сиз дә һәвари Булусун дедији сөзләрлә разылашаҹагсыныз. О демишди: «Аллаһын немәтләри ҝөр неҹә болдур, һикмәти, билији дәрин үммандыр! Онун һөкмләри ағласығмаздыр, јоллары тәдгиголунмаздыр!» (Ром. 11:33).\nӘН МҮКӘММӘЛ ҺАКИМИЈЈӘТ\n8. Јеһованын идарә етмә тәрзиндә сизи риггәтә ҝәтирән нәдир?\n8 Ҝөрдүјүмүз кими, Мүгәддәс Китаб Јеһова Аллаһын Каинаты идарә етмәјә һаггы чатдығыны ајдын шәкилдә ҝөстәрир. Орада һәмчинин Аллаһын һакимијјәтинин ән мүкәммәл һакимијјәт олдуғуна даир сүбутлар вар. Бунлардан бири одур ки, Јеһова мәһәббәтлә һакимлик едир. Онун «рәһмли вә мәрһәмәтли, сәбирли, мәһәббәти бол, һәгигәти әнҝин олан Аллаһ» олмасы һагда дүшүнәркән үрәјимиз риггәтә ҝәлир (Чых. 34:6). Јеһова Аллаһ инсанларын ләјагәтинә һөрмәт едир. О, бизим гајғымыза биздән дә јахшы галыр. Шејтанын иддиасынын там әкси олараг, Јеһова өз садиг бәндәләриндән һеч бир јахшы шеји ҝизләтмир. О һәтта Онун үчүн ән дәјәрли варлыг олан Иса Мәсиһи гурбан верди ки, бизим әбәди јашамаг үмидимиз олсун! (Зәбур 84:11; Ромалылара 8:32 ајәләрини охујун.)\n9. Һарадан билирик ки, Јеһова һәр бир бәндәси илә ајры-ајрылыгда марагланыр?\n9 Јеһова Өз халгыны чох севир. Бунунла белә, О, ајры-ајрылыгда һәр бир хидмәтчиси илә јахындан марагланыр. Ҝәлин гәдим дөврдә баш вермиш бир һадисәјә нәзәр салаг. Үч әср әрзиндә Јеһова Исраил халгы үзәриндә һакимләр тәјин едир вә онларын васитәсилә халгы дүшмәнләрин әлиндән хилас едирди. Белә бир гармагарышыг дөврдә исраилли олмајан бир гадын Јеһованын диггәтиндән јајынмады. О, Рут адлы бу гадынын һәгиги ибадәти дәстәкләмәк үчүн етдији фәдакарлығы ҝөрдү. Јеһова она јахшы әр вә өвлад нәсиб етди. Јеһованын Рута вердији немәтләр бунунла битмәди. Рут дириләндә Мәсиһин онун шәҹәрәсиндән ҝәлдијини өјрәнәҹәк. Бир тәсәввүр един, Рут башына ҝәләнләрин Мүгәддәс Китабда јер алдығыны вә һәтта һәмин бөлмәнин онун адыны дашыдығыны биләндә нә гәдәр севинәҹәк?! (Рут 4:13; Мәт. 1:5, 16).\n10. Јеһованын залым Рәһбәр олмадығыны һарадан билирик?\n10 Јеһова Аллаһ залым, гәддар Рәһбәр дејил. О, тәбәәләринә азадлыг вә севинҹ бәхш едир (2 Кор. 3:17). Давуд пејғәмбәр бу барәдә јазмышды: «Әзәмәт вә ҹалал [Аллаһын] һүзурунда, гүдрәт вә севинҹ дәрҝаһындадыр» (1 Салн. 16:7, 27). Мәзмурчу Итан да демишди: «Шадлыг сәси билән халг нә бәхтијардыр! Онлар үзүнүн нурунда јеријир, еј Јеһова. Адын онлара севинҹ бәхш едир ҝеҹә-ҝүндүз, әдаләтинлә јүксәлирләр» (Зәб. 89:15, 16).\n11. Јеһованын ән јахшы Рәһбәр олдуғуна әминлијимизи неҹә артыра биләрик?\n11 Јеһованын кәрамәти үзәриндә дүшүнмәк Онун ән јахшы Рәһбәр олдуғуна әминлијимизи артыраҹаг. Беләҹә, биз мәзмурчунун кечирдији һиссләри дујаҹағыг. О дејирди: «Сәнин һәјәтиндә кечән бир ҝүнү, өзҝә јердә кечирдијим мин ҝүнә дәјишмәрәм» (Зәб. 84:10). Бу, башга ҹүр ола да билмәз! Јеһова Аллаһ бизи јаратдығы үчүн нәјин бизә әсл хошбәхтлик ҝәтирдијини дә билир вә О, бу тәләбатымызы артыгламасы илә өдәјир. Вердији ганунларын һамысы бизим хејримизәдир вә онлара чәтин дә олса, әмәл етмәк бизә бөјүк хошбәхтлик ҝәтирир. (Әшија 48:17 ајәсини охујун.)\n12. Һансы башлыҹа сәбәбә ҝөрә биз Аллаһын һакимијјәтинин тәрәфини тутуруг?\n12 Мүгәддәс Китабда гејд олунур ки, Иса Мәсиһин миниллик һакимијјәтиндән сонра бәзи инсанлар Јеһоваја гаршы чыхаҹаглар (Вәһј 20:7, 8). Онлары белә бир аддым атмаға нә тәһрик едәҹәк? Шејтан азадлыға бурахыландан сонра бәшәријјәти аздырмаг мәгсәдилә һәмишәки үсула әл атаҹаг. О, инсанларда худбинлик ојатмаға ҹәһд ҝөстәрәҹәк. Онлары инандырмаға чалышаҹаг ки, Јеһоваја табе олмадан әбәди јашамағын бир үсулу вар. Әлбәттә, бу, мүмкүн олан бир шеј дејил. Амма сөһбәт ондан ҝедир ки, биз бу јалана инанаҹағыг, јохса јох. Әҝәр биз Јеһованы сидги-үрәкдән севир, Она хејирхаһлығына вә гануни Һөкмдар олдуғуна ҝөрә ибадәт едириксә, Шејтанын бу ҹүр иддиалары бизи аздырмајаҹаг. Биз мәһәббәтли Аллаһымызын рәһбәрлији алтында олмајан һәјат арзуламајаҹағыг.\nСӘДАГӘТЛӘ ЈЕҺОВАНЫН ҺАКИМИЈЈӘТИНИН ТӘРӘФИНДӘ ДУРУН\n13. Јеһованын һакимијјәтинин тәрәфиндә дурдуғумузу неҹә ҝөстәрә биләрик?\n13 Өјрәндијимиз кими, Јеһованын дүнјаны идарә етмәјә там һаггы чатыр, О, ән јахшы Рәһбәрдир вә биз Онун һакимијјәтини дәстәкләмәлијик. Буну неҹә едә биләрик? Ҝүнаһдан гачмагла вә Јеһоваја там сәдагәтлә гуллуг етмәклә. Бундан әлавә, Јеһованын һакимијјәтинин тәрәфини тутдуғумузу һәр шеји Јеһованын истәдији кими етмәклә дә ҝөстәрә биләрик. Әҝәр биз һәр шејә Јеһованын ҝөзү илә бахсаг, ҝөстәрәҹәјик ки, Ону севирик вә һакимијјәтини дәстәкләјирик. (Ефеслиләрә 5:1, 2 ајәләрини охујун.)\n14. Ағсаггаллар вә аилә башчылары Јеһовадан неҹә өрнәк ала биләрләр?\n14 Мүгәддәс Китабдан билирик ки, Јеһова Өз сәлаһијјәтини мәһәббәтлә иҹра едир. Ејнилә, Јеһованын һакимијјәтинин тәрәфини тутан аилә башчысы вә ағсаггал да чалышаҹаг ки, һәдсиз тәләбкар олмасын, өзүнү кичик бир дөвләтин ағасы санмасын. Әксинә, о, Јеһовадан нүмунә ҝөтүрәҹәк. Һәвари Булус да Јеһовадан вә Иса Мәсиһдән өрнәк алырды (1 Кор. 11:1). О, инсанлары пәрт еләмирди, онлары Аллаһын ҝөзүндә мәгбул олан ишләри ҝөрмәјә мәҹбур етмирди, әксинә, онлара хаһишлә мүраҹиәт едирди (Ром. 12:1; Ефес. 4:1; Флм. 8—10). Һәвари Булус билирди ки, Јеһова мәсәләләри мәһз бу ҹүр һәлл едир. Јеһованын һакимијјәтини севән вә ону дәстәкләјән һәр бир инсан да белә давранаҹаг.\n15. Нә үчүн Јеһованын сәлаһијјәт вердији шәхсләрә табе олмаг Онун рәһбәрлијини дәстәкләмәк демәкдир?\n15 Биз һәмчинин Јеһованын сәлаһијјәт вердији шәхсләрин ҝөстәришләринә әмәл етмәклә дә Онун һакимијјәтинин тәрәфини тутдуғумузу ҝөстәририк. Ола билсин, бәзән верилән гәрары там баша дүшмәјәҹәјик вә ја онунла разылашмајаҹағыг. Бунунла белә, гәрары дәстәкләмәклә Аллаһын гојдуғу гурулуша һөрмәт етдијимизи ҝөстәрә биләрик. Сөзсүз ки, дүнјадакы инсанлар белә вәзијјәтләрдә тамамилә башга ҹүр давранырлар. Јеһованын рәһбәрлији алтында јашамаг истәјәнләрдән исә итаәткарлыг ҝөстәрмәк тәләб олунур (Ефес. 5:22, 23; 6:1—3; Ибр. 13:17). Бу ҹүр давранмаг илк нөвбәдә бизим өзүмүзә фајда ҝәтирир, чүнки Аллаһ нә дејирсә, бизим хејримизә дејир.\n16. Јеһованын һакимијјәтинин тәрәфини тутан шәхс гәрар верәркән нәји нәзәрә алаҹаг?\n16 Ҝүндәлик һәјатда вердијимиз гәрарларла да Јеһованын һакимијјәтинә табе олдуғумузу ҝөстәрә биләрик. Һәр хырда шејлә бағлы ганун гојмаг Јеһоваја хас дејил. Бунун әвәзинә, О, бизә Өз дүшүнҹә тәрзини ачыглајыб. Мәсәлән, Аллаһ бизә «буну ҝејинмәк олар, буну ҝејинмәк олмаз» кими ганунлар вермәјиб. Бунун әвәзинә, ҝејимимиз вә хариҹи ҝөрүнүшүмүзүн абыр-һәјалы, мәсиһијә јарашан тәрздә олмасыны бујурур (1 Тим. 2:9, 10). Јеһова истәјир ки, гәрарымызын башгаларына неҹә тәсир едәҹәјини дә дүшүнәк, һеч кими бүдрәтмәјәк (1 Кор. 10:31—33). Вердијимиз гәрарларда шәхси истәкләримизи јох, Јеһованын бу мәсәлә илә бағлы нә дүшүндүјүнү нәзәрә алсаг, Онун рәһбәрлијини севдијимизи вә дәстәкләдијимизи ҝөстәрмиш олаҹағыг.\nШәхси гәрарлар верәндә вә аилә мәсәләләриндә Јеһованын һакимијјәтинин тәрәфини тутун (16—18-ҹи абзаслара бахын)\n17, 18. Әр-арвадлар Јеһованын һакимијјәтини дәстәкләдијини неҹә ҝөстәрә биләр?\n17 Башга бир саһәјә нәзәр салаг. Ҝәлин ҝөрәк мәсиһи әр-арвад Јеһованын һакимијјәтини дәстәкләдијини неҹә ҝөстәрә биләр. Ола билсин, аилә һәјатынын бу гәдәр чәтин олаҹағыны ҝөзләмирдиниз. Бәлкә һәтта пешманчылыг чәкмәјә башламысыныз. Онда бир анлыг Јеһованын Исраил халгы илә рәфтары һагда дүшүнүн. Јеһова Өзүнү Исраил халгына «сәнин әрин» дејә тәгдим етмишди (Әшј. 54:5; 62:4). Доғрудан да, «бу никаһ» јаман проблемли никаһ иди. Бунунла белә, Јеһова Исраиллә мүнасибәтини кәсмәјә тәләсмәди. Әксинә, О, дәфәләрлә халгыны бағышлајыр вә онларла бағладығы әһдә садиг галырды. (Зәбур 106:43—45 ајәләрини охујун.) Мәһәббәтинә бу ҹүр садиг олан Аллаһы неҹә севмәјә биләрик?\n18 Ејнилә, Јеһова Аллаһы севән әр-арвадлар Ондан өрнәк алырлар. Проблемләр јарананда аилә һәјатына сон гојмаг үчүн бәһанә ахтармырлар. Бу әр-арвадлар баша дүшүрләр ки, Аллаһ онлары бир бојундуругда бирләшдириб вә онларын бир-биринә бағлы галмасыны истәјир. Мүгәддәс Китаба әсасән, мәсиһи зинадан башга һеч бир сәбәбә ҝөрә бошаныб башгасы илә евләнә билмәз (Мәт. 19:5, 6, 9). Мәсиһиләр мүнасибәтләрини мөһкәмләндирмәк үчүн әлләриндән ҝәләни етмәлидирләр. Бунунла онлар Јеһованын һакимијјәтини дәстәкләмиш олаҹаглар.\n19. Сәһв иш тутанда нә етмәлијик?\n19 Ҝүнаһлы олдуғумуза ҝөрә бәзән Јеһованы кәдәрләндирән ишләрә јол веририк. Јеһова Аллаһ да буну билдији үчүн Иса Мәсиһи ҝүнаһларымызын уғрунда фидјә вериб. Буна ҝөрә дә сәһв иш тутанда Јеһовадан әфв диләмәлијик (1 Јәһ. 2:1, 2). Өзүмүзү гынамагданса, сәһвимиздән нәтиҹә чыхармалыјыг. Јеһоваја бағлы галсаг, О, бизи бағышлајаҹаг, бундан әлавә, руһдан дүшмәмәјә вә ҝәләҹәкдә охшар вәзијјәтләрдә дүзҝүн давранмаға көмәк едәҹәк (Зәб. 103:3).\n20. Нә үчүн инди Јеһованын һакимијјәтинин тәрәфини тутмағын әсл вахтыдыр?\n20 Јени дүнјада һамымыз Јеһованын һакимијјәти алтында јашајаҹағыг вә Онун салеһ јоллары һагда өјрәнәҹәјик (Әшј. 11:9). Елә бу ҝүнүн өзүндә дә чох шеј өјрәнирик. Тезликлә Јеһованын дүнјаны идарә етмәјә лајиг олдуғу сүбута јетириләҹәк. Одур ки, инди Јеһованын һакимијјәтинин тәрәфини тутмағын там вахтыдыр. Ҝәлин нә гәдәр ки вахт вар әмәлләримизлә, хидмәтимизлә вә Јеһовадан өрнәк алмагла Онун һакимијјәтинин тәрәфини тутаг.


Q=5	C=4	SS=2	LS=1	PS=0	DC=2	LC=0	SD=0	BS=3	G0=112	G1=90	G2=48	DLID=az_RU	BODY=Аллаһын Јеһованы сев — Мат. 22:37 | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Раратонга Самоа Таити Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кимбунду кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо море нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Аллаһын Јеһованы бүтүн үрәјинлә, бүтүн ҹанынла вә бүтүн ағлынла сев» (МАТ. 22:37).\nЈеһованы нә үчүн севмәлијик?\nЈеһованы севдијимизи неҹә ҝөстәрә биләрик?\n1. Аллаһла Оғлу арасындакы гаршылыглы мәһәббәт нәјин сајәсиндә артмышды?\nЈЕҺОВА Аллаһын Оғлу Иса Мәсиһ нида етмишди: «Атамы [севирәм]» (Јәһ. 14:31). О, һәмчинин демишди: «Ата Оғулу севир» (Јәһ. 5:20). Бу, бизи һеч дә тәәҹҹүбләндирмир. Чүнки Иса јерә ҝәлмәздән әввәл мин илләр әрзиндә Аллаһын јанында «мемар» олмушду (Сүл. мәс. 8:30). Јеһова вә Иса чијин-чијинә чалышдыглары үчүн Оғул Атасыны даһа јахындан танымыш, сонсуз сәбәбләрә ҝөрә Ону севмишди. Араларындакы сых мүнасибәт гаршылыглы мәһәббәтин артмасына сәбәб олмушду.\n2. а) Мәһәббәт нәји билдирир? б) Һансы суаллары мүзакирә едәҹәјик?\n2 Мәһәббәт кимисә дәриндән севмәји билдирир. Мәзмурчу Давуд охујурду: «Еј мәнә гүввәт верән Рәбб, Сәни севирәм» (Мәз. 18:1). Ејнилә, биз дә Аллаһы севмәли вә Она табе олмалыјыг, јалныз бу тәгдирдә О, бизи севдијини ҝөстәрәҹәк. (Ганунун тәкрары 7:12, 13 ајәләрини оху.) Бәс биз Аллаһы ҝөрә билмәдијимиз һалда Ону, һәгигәтән дә, севә биләрикми? Јеһованы севмәк нә демәкдир? Биз Ону нә үчүн севмәлијик? Ону севдијимизи неҹә ҝөстәрә биләрик?\nАЛЛАҺЫ НӘ ҮЧҮН СЕВӘ БИЛӘРИК?\n3, 4. Нәјин сајәсиндә Јеһованы севмәк мүмкүндүр?\n3 «Аллаһ Руһдур» вә буна ҝөрә дә Ону һеч ким ҝөрә билмәз (Јәһ. 4:24). Буна бахмајараг, биз Јеһованы севә биләрик. Үстәлик, Мүгәддәс Јазылар да буну әмр едир. Мәсәлән, Муса исраиллиләрә демишди: «Аллаһын Рәбби бүтүн гәлбинлә, бүтүн варлығынла, бүтүн ҝүҹүнлә сев» (Ганун. т. 6:5).\n4 Биз нә үчүн Аллаһы бүтүн варлығымызла севә биләрик? Чүнки О, бизи руһани тәләбатларла јарадыб вә бизә севмәк габилијјәти бәхш едиб. Руһани тәләбатларымыз өдәниләндә Јеһоваја мәһәббәтимиз артыр вә бу, бизә севинҹ ҝәтирир. Иса демишди: «Руһани немәтләрә сусајанлар нә хошбәхтдирләр, чүнки сәмави падшаһлыг онларындыр» (Мат. 5:3). Инсанда ибадәтә анаданҝәлмә истәк һагда бир китабда белә дејилиб: «Инсанын али варлығын үмумдүнја характерли ахтарышы вә она иманы бизи ләрзәјә ҝәтирмәли, валеһ етмәли, биздә дәрин һөрмәт һисси һасил етмәлидир» (Кресси Моррисон, «Man Does Not Stand Alone»).\n5. Нәјә ҝөрә дејә биләрик ки, Аллаһы ахтармаг әбәс дејил?\n5 Бәс демәк олармы ки, Аллаһы ахтармаг әбәсдир? Әсла, О, Өзү истәјир ки, биз Ону тапаг. Һәвари Павел гәдим афиналыларын горујуҹу илаһәси Афинанын шәрәфинә тикилмиш Парфенон мәбәдинин јахынлығындакы Ареопагда шаһидлик едәркән буну ачыг шәкилдә бәјан етмишди. Тәсәввүр ет ки, сән дә орадасан вә Павелин «дүнјаны вә онун ичиндәки һәр шеји јарадан Аллаһ»ын «инсан әли илә тикилмиш мәбәдләрдә [јашамадығы]» һагда дедији сөзләри өз гулағынла ешидирсән. Сонра һәвари әлавә едир ки, Аллаһ «бүтүн јер үзүндә мәскунлашмасы үчүн бир инсандан һәр милләти јаратды вә онлар үчүн мүәјјән дөврләр вә јашајыш сәрһәдләри гојду ки, Аллаһы ахтарсынлар, Ону дујсунлар, тапа билсинләр. Һәрчәнд О, һеч биримиздән узаг дејил» (Һәв. иш. 17:24—27). Бәли, инсан Аллаһы тапа биләр. Једди милјон јарымдан чох Јеһованын Шаһиди Ону тапыб. Вә онлар Ону чох севирләр.\n6. Исанын сөзләриндән ҝөрдүјүмүз кими, «биринҹи вә ән бөјүк» әмр һансыдыр?\n6 Бир фәрисејин: «Мүәллим, Ганунда ән бөјүк әмр һансыдыр?» — суалына Исанын вердији ҹавабдан ајдын олур ки, бизим Јеһоваја мәһәббәтимиз үрәкдән ҝәлмәлидир. О демишди: «“Аллаһын Јеһованы бүтүн үрәјинлә, бүтүн ҹанынла вә бүтүн ағлынла сев”. Бу, биринҹи вә ән бөјүк әмрдир» (Мат. 22:34—38).\n7. Аллаһы а) бүтүн үрәјимизлә б) бүтүн ҹанымызла ҹ) бүтүн ағлымызла севмәк нә демәкдир?\n7 Иса Аллаһы «бүтүн үрәјинлә» севмәлисән дејәндә нәји нәзәрдә тутурду? Сөзүнүн ҹаны о иди ки, биз Јеһованы истәкләримизин, емосијаларымызын вә һиссләримизин тәсири алтында бүтөв үрәклә севмәлијик. Биз һәмчинин Аллаһы «бүтүн [ҹанымызла]», јәни сон нәфәсимизә гәдәр севмәлијик. Бундан әлавә, биз Аллаһы «бүтүн [ағлымызла]», јәни бүтүн шүурумузла севмәлијик. Бир сөзлә, биз Јеһованы гејд-шәртсиз, там севмәлијик.\n8. Аллаһы севмәк бизи нәјә тәшвиг едәҹәк?\n8 Әҝәр Аллаһы бүтүн үрәјимизлә, ҹанымызла вә ағлымызла севсәк, Онун Кәламыны дәриндән арашдыраҹаг, Онун нијјәтини һәјата кечирмәјә ҹан јандыраҹаг вә Падшаһлыг һагда хош хәбәри сәјлә тәблиғ едәҹәјик (Мат. 24:14; Ром. 12:1, 2). Јеһоваја әсил мәһәббәт бизи Она даһа да јахынлашдыраҹаг (Јаг. 4:8). Әлбәттә, биз Аллаһы нә үчүн севмәли олдуғумузун бүтүн сәбәбләрини садалаја билмәрик. Лакин ҝәлин онлардан бир нечәсини арашдыраг.\n9. Јеһованы севмәк үчүн һансы сәбәбләримиз вар?\n9 Јеһова Јараданымыз вә гејдимизә галан Аллаһдыр. «Биз Онун сајәсиндә јашајырыг, һәрәкәт едирик вә мөвҹудуг» (Һәв. иш. 17:28). Јеһова бизә мөһтәшәм јер күрәсини бәхш едиб (Мәз. 115:16). О, һәмчинин бизи јашамағымыз үчүн һәр шејләрлә тәмин едир. Буна ҝөрә дә Павел Листранын бүтпәрәст сакинләринә демишди: «Дири [Аллаһ]... Өзү һаггында даима шәһадәт верирди: сизә јахшылыг едәрәк ҝөјдән јағыш јағдырыр, бәрәкәтли мөвсүмләр вә бол-бол гида верир, үрәјинизи шадлыгла дојдурурду» (Һәв. иш. 14:15—17). Мәҝәр бу, бизи јарадан вә гејдимизә галан Аллаһы севмәк үчүн әсаслы сәбәб дејил? (Ваиз 12:1).\n10. Фидјә биздә һансы һиссләри ојатмалыдыр?\n10 Аллаһ Адәмдән мирас алдығымыз ҝүнаһ вә өлүмдән јаха гуртармаға јол ачды (Ром. 5:12). Бәли, «Аллаһ... Өз мәһәббәтини бизә онунла ҝөстәрир ки, биз һәлә ҝүнаһлы икән Мәсиһ уғрумузда өлдү» (Ром. 5:8). Биләндә ки, төвбә едиб Исанын фидјә гурбанлығына иман ҝәтирәндә Јеһова ҝүнаһларымызын үстүндән хәтт чәкир, үрәјимиздә Она мәһәббәтлә долуб-дашыр (Јәһ. 3:16).\n11, 12. Јеһова бизә һансы үмиди бәхш едиб?\n11 Јеһова үрәјимизи севинҹ вә сүлһлә долдуран үмид верир (Ром. 15:13). Аллаһын вердији үмид бизә иман сынагларына дөзмәјә көмәк едир. «Һәтта өлмәк лазым ҝәлсә дә, садиг [галан]» мәсһ олунмушлара һәјат таҹы вериләҹәк (Вәһј 2:10). Јерүзү үмидинә малик олан нөгсансызлығыны горујан кәсләр вәд едилмиш Ҹәннәтдә әбәди хејир-дуалар дадаҹаглар (Лука 23:43). Сөзсүз, белә ҝәләҹәк һәр биримизин үрәјини исиндирир. «Һәр бир ҝөзәл бәхшиш вә һәр бир камил һәдијјә» вердијинә ҝөрә үрәјимиздә Аллаһа гаршы севинҹ, сүлһ вә мәһәббәт даһа да артыр (Јаг. 1:17).\n12 Аллаһ гәлбимизи исиндирән дирилмә үмиди вериб (Һәв. иш. 24:15). Сөзсүз, әзизләримизин өлүмү бизи олдугҹа кәдәрләндирир, лакин ҝәләҹәкдә баш верәҹәк дирилмәјә ҝөрә биз «үмиди олмајан диҝәр инсанлар кими [кәдәрләнмирик]» (1 Салон. 4:13). Мәһәббәтли Атамыз Јеһова өлән инсанлары, хүсусилә дә салеһ Әјјуб кими садиг бәндәләрини дирилтмәјин һәсрәтини чәкир (Әјј. 14:15). Өлән инсанлар јер үзүндә јенидән һәјата гајтарыларкән севинҹ ҝөз јашлары илә әзизләринә говушаҹағы аны бир тәсәввүр ет. Бизә мөһтәшәм дирилмә үмидини бәхш едән сәмави Атамыза гаршы үрәјимиз мәһәббәтлә долудур.\n13. Аллаһын гајғымыза галдығыны нә сүбут едир?\n13 Јеһова гајғымыза галыр. (Мәзмур 34:6, 18, 19; 1 Петер 5:6, 7 ајәләрини оху.) Мәһәббәтли Аллаһымыз Она садиг галан инсанлара көмәк етмәјә һәмишә һазырдыр. Вә биз Онун «отлағынын [сүрүсүнә]» аид олдуғумуз үчүн өзүмүзү там тәһлүкәсизликдә һисс едирик (Мәз. 79:13). Бундан әлавә, Аллаһын мәһәббәти Падшаһлығы васитәсилә рифаһымыз үчүн едәҹәји ишләрдән дә ҝөрүнүр. Тәјин едилмиш Падшаһ Иса Мәсиһ зоракылыға, һагсызлыға вә пислијә сон гојдугдан сонра итаәткар бәшәријјәт әбәди сүлһә вә фираванлыға говушаҹаг (Мәз. 72:7, 12—14, 16). Бу ҝөзәл ҝәләҹәјә ҝөрә гајғыкеш Аллаһымызы бүтүн үрәјимизлә, ҹанымызла, ағлымызла вә вар ҝүҹүмүзлә севмәлијик (Лука 10:27).\n14. Аллаһ бизи һансы шәрәфә лајиг ҝөрүб?\n14 Јеһова бизи Онун Шаһиди кими хидмәт етмәк шәрәфинә лајиг ҝөрүб (Јешаја 43:10—12). Аллаһы севмәјимизин диҝәр сәбәби, бизи али һакимијјәтини дәстәкләмәк вә бу тәлатүмлү дүнјада инсанлара һәгиги үмиди чатдырмаг шәрәфинә лајиг ҝөрмәсидир. Белә ки, биз вәдләри һеч вахт боша чыхмајан һәгиги Аллаһын Кәламына әсасланан хош хәбәри чатдырдығымыз үчүн иманла вә әминликлә данышырыг. (Јешуа 21:45; 23:14 ајәләрини оху.) Әлбәттә, алдығымыз хејир-дуалар вә Јеһованы севмәк үчүн сәбәбләримиз сајмагла битмәз. Бәс биз Аллаһы севдијимизи неҹә ҝөстәрә биләрик?\nАЛЛАҺЫ СЕВДИЈИМИЗИ НЕҸӘ ҜӨСТӘРӘ БИЛӘРИК?\n15. Аллаһын Кәламыны дәриндән арашдырмаг вә тәтбиг етмәк бизә нәдә көмәк едә биләр?\n15 Аллаһын Кәламыны дәриндән арашдыр вә тәтбиг ет. Бунунла биз Јеһованы севдијимизи вә Онун сөзләринин «аддымларымыза [чыраг]» олмасыны истәдијимизи ҝөстәририк (Мәз. 119:105). Әзаб-әзијјәтлә үзләшәндә мәһәббәтлә дејилән сөзләрдән гәлб раһатлығы тапырыг: «Сән сынан вә пешман олан үрәјә хор бахмазсан, еј Аллаһ!» «Мәнә мәһәббәтинлә дајагсан. Мән дахилән чох нараһат оларкән тәсәлли верәрәк мәни фәрәһләндирирсән» (Мәз. 51:17; 94:18, 19). Бәли, Јеһова изтираб чәкәнләрә мәрһәмәтлә јанашыр. Исанын да бу ҹүр инсанлара јазығы ҝәлир (Јешаја 49:13; Мат. 15:32). Мүгәддәс Китабы арашдырмаг бизә Јеһованын мәһәббәтини ајдын ҝөрмәјә көмәк едир вә бу, бизи Ону бүтүн гәлбимизлә севмәјә тәшвиг едир.\n16. Аллаһа даима дуа етмәк Она мәһәббәтимизи неҹә артыра биләр?\n16 Аллаһа даима дуа ет. Дуаларымыз бизи «дуалары ешидән» Аллаһа даһа да јахынлашдырыр (Мәз. 65:2). Аллаһын дуаларымыза ҹаваб вердијини ҝөрәндә Она мәһәббәтимиз даһа да ҝүҹләнир. Мисал үчүн, ҝөрә биләрик ки, О, ҝүҹүмүздән артыг сынаглара мәруз галмағымыза јол вермир (1 Кор. 10:13). Нараһатчылығымызы Јеһоваја јалварараг билдирмәклә әвәзолунмаз бир һиссә, «Аллаһын вердији гәлб раһатлығы»на говуша биләрик (Филип. 4:6, 7). Елә дә ола биләр ки, биз дә, Неһемја кими, үрәјимиздә дуа едир вә дуаларымызын ҹавабыны алырыг (Неһ. 2:1—6). «Даима дуа» едәндә вә Јеһованын диләјимизә ҹаваб вердијини ҝөрәндә Она севҝимиз даһа да дәринләшир. Бу исә бизи әмин едир ки, О, ҝәләҹәкдә үзләшәҹәјимиз иман сынагларынын өһдәсиндән ҝәлмәјимизә көмәк едәҹәк (Ром. 12:12).\n17. Аллаһы севириксә, јығынҹаг ҝөрүшләриндә иштирак етмәјә неҹә јанашаҹағыг?\n17 Јығынҹаг ҝөрүшләриндән вә конгресләриндән һеч вахт галма (Ибр. 10:24, 25). Исраиллиләр Јеһоваја һөрмәт етмәк вә Ганунуна бағлы галмаг үчүн бирҝә топлашыб тәлим алырдылар (Ганун. т. 31:12). Әҝәр биз Аллаһы, һәгигәтән дә, севириксә, Онун ирадәсини јеринә јетирмәк бизим үчүн јүк олмајаҹаг. (1 Јәһја 5:3 ајәсини оху.) Буна ҝөрә дә ҝәлин нәјинсә бизи јығынҹаглардан сахламасына јол вермәјәк. Сөзсүз, һеч биримиз истәмәрик ки, нәсә Јеһоваја илк мәһәббәтимизи сојутсун (Вәһј 2:4).\n18. Аллаһа мәһәббәт бизи нәјә тәшвиг едир?\n18 «Хош хәбәрин ҝөстәрдији һәгигәт»и ҹанла-башла чатдыр (Галат. 2:5). Аллаһа мәһәббәт бизи Онун Һар-Маҝедонда «һәгигәт... наминә» атыны чапан севимли Оғлунун Падшаһлығы һагда данышмаға тәшвиг едәҹәк (Мәз. 45:4; Вәһј 16:14, 16). Бәли, инсанларын Аллаһын мәһәббәти вә Онун јени дүнја илә бағлы вәди һагда өјрәнмәсинә көмәк етмәк олдугҹа севиндириҹидир (Мат. 28:19, 20).\n19 Аллаһын Өз сүрүсүнә тәјин етдији чобанлары гијмәтләндир (Һәв. иш. 20:28). Ағсаггаллары бизә һәмишә јахшылығымызы истәјән Јеһова јетириб. Ағсаггаллар «күләјә гаршы бир пәнаһҝаһ, фыртынаја гаршы сығынаҹаг, гураглыгда булаглар, ҹансыхыҹы торпагда көлҝә салан бөјүк гаја кими»дирләр (Јешаја 32:1, 2). Ҝүҹлү күләк вә ја дәһшәтли фыртына гаршысында сығынаҹаға малик олдуғумуз үчүн неҹә дә миннәтдарыг! Шүкүр Аллаһа ки, бизи гызмар ҝүнәшдән горујан, көлҝә салан гајамыз вар. Бу бәнзәтмәләрдән ҝөрүрүк ки, ағсаггаллар бизә руһани ҹәһәтдән дәстәк олмаға вә бизи тәравәтләндирмәјә һәмишә һазырдырлар. Үзәринә рәһбәрлик ҝөтүрән бу гардашлара табе олмагла «инсанлар тимсалында һәдијјәләр»и нә гәдәр гијмәтләндирдијимизи, һабелә Аллаһы вә јығынҹағын Башы олан Мәсиһи севдијимизи ҝөстәририк (Ефес. 4:8; 5:23; Ибр. 13:17).\nЈеһова сүрүјә сәмими мараг ҝөстәрән чобанлар јетириб (19-ҹу абзаса бах)\nГОЈ АЛЛАҺА МӘҺӘББӘТИН ДАИМА АРТСЫН\n20. Јагуб 1:22—25 ајәләринә әсасән, Аллаһы севдијини неҹә ҝөстәрә биләрсән?\n20 Јеһованы севирсәнсә, онда «Аллаһын сөзүнү ешитмәклә [кифајәтләнмәјиб], она һәм дә әмәл» едәҹәксән. (Јагуб 1:22—25 ајәләрини оху.) Аллаһын сөзүнә әмәл етмәк өзүнә сәјлә тәблиғ етмәк вә мәсиһчи ҝөрүшләриндә иштирак етмәк кими имандан ирәли ҝәлән ишләр ҝөрмәји дахил едир. Аллаһы, һәгигәтән дә, севдијин үчүн Онун «камил ганунуна», јәни сәндән тәләб етдији һәр шејә табе олаҹагсан (Мәз. 19:7—11).\n21. Сәмими-гәлбдән етдијимиз дуалары нәјә бәнзәтмәк олар?\n21 Јеһова Аллаһа севҝин сәни тәшвиг едәҹәк ки, һәмишә Она сәмими-гәлбдән дуа едәсән. Гануна әсасән һәр ҝүн јандырылан бухура истинад едәрәк Давуд охујурду: «[Јеһова,] гој һүзурунда дуаларым бухур кими, ачылан әлләрим ахшам гурбаны кими гәбул олунсун» (Мәз. 141:2; Чых. 30:7, 8). Гој сәнин тәвазөкарлыгла етдијин дуалар, јалварышлар вә үрәкдән ҝәлән һәмд вә миннәтдарлыг сөзләри Аллаһын гәбул етдији хош әтирли бухур кими олсун (Вәһј 5:8).\n22. Нөвбәти мәгаләдә нә мүзакирә олунаҹаг?\n22 Иса демишди ки, биз һәм Аллаһы, һәм дә јахынларымызы севмәлијик (Мат. 22:37—39). Нөвбәти мәгаләдә Јеһованы вә Онун ганунларыны севмәјин бизә башгалары илә һөрмәтҹил давранмаға вә онлара мәһәббәт ҝөстәрмәјә неҹә көмәк етдијини арашдыраҹағыг.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Ијун 2014


Q=0	C=0	SS=0	LS=0	PS=0	DC=0	LC=0	SD=0	BS=1	G0=28	G1=21	G2=12	DLID=az_RU	BODY=Nur-az.com - Өлкәни нефтсиз идарә етмәк олармы?\nӨлкәни нефтсиз идарә етмәк олармы?\nНефт уҹузлашмагда давам едәрсә, һансы аддымлар атылмалыдыр?\nСон вахтлар нефтин гијмәтинин уҹузлашмасы өлкә игтисадијјатына ҹавабдеһ инсанлары нараһат етмәјә башлајыб. Онлар белә бир суалла үзләшибләр ки, нефт уҹузлашмагда давам едәрсә, һансы аддымлар атылмалыдыр? Бир ҝүн нефт һасилаты сыфра енәрсә, чыхыш јолу нәдир? Бу ҝүнләрдә Иран Ислам Республикасында “Иран нефтсиз вә мүгавимәт игтисадијјатынын зәрурәтләри” адлы китаб чапдан чыхыб. Китабда јухарыдакы суаллар ҹавабландырылыр.\nНефтин уҹузлашмасы проблеми арадан галхса белә јер үзүндә нефт еһтијатларынын һәр ҝүн азалмасы мәсулларда суал јарадыр ки, бу јанаҹаг нөвү түкәнән заман нә баш верәҹәк? Рајиһә нәшријјатында чапдан чыхмыш “Иран нефтсиз вә мүгавимәт игтисадијјатынын зәрурәтләри” китабында мүәллиф Меһди Меһрпур ҝөзләнилән вариантлары вә мүмкүн тәдбирләри нәзәрдән кечирир. Китабда бир груп мүтәхәссис, игтисадчыларла мүсаһибәләр јер алыб. Онлар әввәлҹәдән һазырланмыш сәккиз суалы ҹавабландырыблар. Ҹаваблар топланыб, суаллар үзрә ајрыҹа фәсилләрдә јерләшдирилиб. Ҹаваблар бәзиләри истисна олмагла хүласә шәкилдәдир. Һәр фәсилдә ҹаваб верәнләрин ады әлифба сырасы илә гејд олунуб вә ҹаваблар тохунулмадан, олдуғу кими верилиб. Суаллары 58 мүтәхәссис ҹавабландырыб. Һәр фәслин сонунда хүласә, нәтиҹә верилиб. Бу нәтиҹәләрдә нөгсан олмасы мүмкүндүр.\nБиринҹи фәслин суалы: Әҝәр бу ҝүн санксијалар сәбәбиндән Иран нефт ихраҹыны дајандырмалы олса, һансы проблемләрлә үзләшәҹәк? Мүтәхәссисләр өз ҹавабларында нефт ҝәлирләрини нәзәри бахымдан арашдырыблар. Иран игтисадијјаты 100 илә јахындыр нефтдән аслыдыр. Нефт сатышынын там дајандырылмасы гыса мүддәтә олса белә бүтүн игтисадијјата тәсир ҝөстәрәҹәк. Әсас мәсәлә будур ки, нефт сатышындан ҝәлән ҝәлирә сәрвәт јох, газанҹ кими бахылыб. Бу газанҹ бирбаша дөвләт бүдҹәсинә јатырылыб. Нефт ҝәлирләри дәјишән ҝәлирләрдир вә бу ҝәлирләрдән аслы игтисадијјат тәлатүм кечирир. Нефт газанҹы кәсиләндә исә бүтүн игтисадијјатын зәрбә алмасы лабүддүр.\nİкинҹи фәслин суалы: Нефтсиз игтисадијјат гурмаг үчүн гысамүддәтли, ортамүддәтли, узунмүддәтли лајиһәләр нәдән ибарәтдир? Әксәр мүтәхәссисләр нефтсиз игтисадијјат гурмаг јох, нефтдән асылылығы азалтмаг, нефт газанҹыны сабит шәклә ҝәтирмәк барәдә дүшүнүр.\nҮчүнҹү фәслин суалы: Нә үчүн нефтдән асылылығы азалтмаг истәкләри ортада икән бу асылылыг јүксәлән хәтлә ҝүҹләниб? Ҹаваблар фәргли олуб. Мүштәрәк нөгтә дүзҝүн идарәетмәнин олмасмасы ҝөстәрилир.\nДөрдүнҹү фәслин суалы: Нефт асылылығындан гуртаран өлкәләр буна һансы јолла наил олуб? Игтисади сабитлик вә дахили имканлардан дүзҝүн истифадә чыхыш јолу кими ҝөстәрилиб.\nБешинҹи фәслин суалы: Нефт ҝәлирләриндән асылылыгдан гуртармаг үчүн верҝиләрин артырылмасы механизми неҹә олмалыдыр? Мүтәхәссисләр билдирибләр ки, бу ишдә верҝиләри артырмаг јох, верҝи мәнбәләрини артырмаг лазымдыр.\nАлтынҹы фәслин суалы: Мүгавимәт игтисадијјаты өлкә игтисадијјатына һазыркы вәзијјәтдә нә көмәк едә биләр? Мүтәхәссисләр бу мәгсәдлә ислаһатларын апарылмасыны зәрури сајыблар.\nЈеддинҹи фәслин суалы: Әҝәр санксијалар давам етсә һансы саһәләрдә һансы ислаһатлар апарылмалыдыр? Үмуми ҹаваб дахили истеһсалын ҝүҹләндирилмәси зәрурәти олуб.\nҸәккизинҹи фәслин суалы: Санксијаларын ләғви игтисадијјатдакы проблемләрә сон гојаҹагмы? Мүтәхәссисләр һәм санксијаларын ләғви, һәм дә дахили истеһсалын ҝүҹләндирилмәсини тәсирли сајыблар.


Q=6	C=2	SS=2	LS=2	PS=2	DC=0	LC=0	SD=0	BS=1	G0=36	G1=31	G2=18	DLID=az_RU	BODY=Конгрес јемәкханасы—мәһәббәтлә едилән иш | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Сејшел креолу Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол болгар варај волајта газах ган гуарани гуҹарат гырғыз дхолуо ермәни естон ефик ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја латыш лози лувале луганда лунда малагаси малај малајалам маратһ мајја маҹар монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nЈЕҺОВАНЫН гурдуғу зијафәтләр әсил руһани бајрамдыр. Аллаһын халгы руһани зијафәтләрә топлашанда бирҝә јемәк јемәк дә онларын севинҹини артырыр.\n1919-ҹу илин сентјабр ајында Мүгәддәс Китаб Тәдгигатчылары Оһајо штатынын Сидар-Поинт шәһәриндә (АБШ) сәккизҝүнлүк конгрес кечирмишдиләр. Һотелләр гонаглары отаг вә јемәклә тәмин етмәли иди, анҹаг ҝөзләниләндән минләрлә чох адам ҝәлмишди. Адамларын чохлуғундан һүркән офисиантларын һамысы ишдән чыхды. Јемәкхана менеҹери чарәсиз һалда ҹаван гонаглардан көмәк истәди, чохлары ҹанла-башла разы олду. Сејди Грин онлардан бири иди. Баҹы дејирди: «Өмрүмдә биринҹи дәфә иди ки, офисиантлыг едирдим. Амма чох мараглы иди».\n1982-ҹи ил, Сјерра–Леоне\nСонракы илләрдә конгресләрдә јемәкхана тәшкил едилмәси сајәсиндә чохлу сајда көнүллү севинҹлә баҹы-гардашлара көмәк едирди. Һәмчинин диндашлары илә чијин-чијинә чалышмаг бир чох ҝәнҹләри гаршыларына руһани мәгсәдләр гојмаға һәвәсләндирмишди. 1937-ҹи илдәки конгресдә јемәкханада хидмәт едән Гладис Болтон баҹы дејирди: «Башга-башга өлкәләрдән ҝәлән инсанларла таныш олдум, онларын проблемләрин өһдәсиндән неҹә ҝәлдикләрини ешитдим. Мәндә өнҹүл олмаг истәји мәһз һәмин вахт јаранды».\nКонгресә ҝәлән Бјула Кови баҹы дејир: «Баҹы-гардашлар ишә елә ҹан гојурдулар ки, һәр шеј јағ кими ҝедирди». Амма чәтинликсиз дә өтүшмүрдү. 1969-ҹу илдә Анжелу Манера гардаш Калифорнијанын Лос-Анҹелес шәһәриндәки Доҹер стадионуна чатанда хәбәр тутду ки, јемәкханада хидмәт етмәјә тәјин олунуб. О дејирди: «Буну ешидәндә шока дүшдүм!» Һазырлыг ишләринә мәтбәхә газ хәтти чәкмәк үчүн 400 метр узунлуғунда хәндәк газмаг да дахил иди.\n1951-ҹи ил, Франкфурт, Алманија\n1982-ҹи илдә Сјерра–Леонедә чалышган көнүллүләр әввәлҹә әразини тәмизләдиләр, сонра исә әлләриндә олан материаллардан јемәкхана тикдиләр. 1951-ҹи илдә Алманијанын Франкфурт шәһәриндә тәдбирли гардашлар паровоз иҹарәјә ҝөтүрмүшдүләр, онун бухарында ејни вахтда гырх газан јемәк биширмәк олурду. Бир саата 30 000 габ јемәк сүфрәјә верилмишди. 576 габ јујан баҹы-гардашын ишини јүнҝүлләшдирмәк үчүн конгресә ҝәләнләр өзләри илә чәнҝәл-бычаг ҝәтирмишдиләр. Мјанманын Јангон шәһәриндә гајғыкеш ашпазлар хариҹдән ҝәлән гонагларын јемәјинә аҹы әдвијјатдан нисбәтән аз гатмышдылар.\n«ОНЛАР ЈЕМӘЈИ АЈАГ ҮСТӘ ЈЕЈИРЛӘР»\n1950-ҹи илдә Бирләшмиш Штатларда кечирилән конгресдә Ани Поҝенси баҹы гызмар ҝүнәш алтында јемәк үчүн узун нөвбәјә дајананда чох руһланмышды. Нијәсини о, белә изаһ етмишди: «Авропадан ҝәми илә ҝәлән ики баҹынын сәмими сөһбәтинә гулаг јолдашы олмушдум». Онлар конгресә ҝәлмәк үчүн Јеһованын онлара неҹә көмәк етдијиндән данышырдылар. Баҹы дејирди: «Мәнә елә ҝәлирди ки, конгресдә бу ики баҹыдан хошбәхти јохдур. Јајын ҹырһаҹыры, узун нөвбә онларын һеч веҹинә дә дејилди».\n1963-ҹү ил, Сеул, Кореја\nБөјүк конгресләрин чохунда ири јемәкхана чадырларында сыра илә һүндүр столлар гојулурду ки, конгресә ҝәләнләр јемәкләрини ајаг үстә тез јејиб гуртарсынлар вә башгаларына јер версинләр. Белә олмасајды, наһар вахты минләрлә адамын јемәк јемәси мүмкүн олмазды. Јеһованын Шаһиди олмајан бир нәфәр демишди: «Бу, нә гәрибә диндир? Онлар јемәји ајаг үстә јејирләр».\nҺөкумәтин һәрби вә мүлки нүмајәндәләри ҝөрдүкләри низам-интизама һејран галмышдылар. НјуЈоркун Јанки стадионундакы јемәкханаја бахыш кечирәндән сонра Бирләшмиш Штатларын Орду һејәти Британија Дөјүш шөбәсинин мајору ҹәнаб Фолкнерә дә ҝедиб јемәкханаја бахмағы тәклиф етмишди. О да арвады илә 1955-ҹи илдә Туикенемдә (Инҝилтәрә) кечирилән «Зәфәр чалан Падшаһлыг» конгресинә ҝетмишди. О, јемәкханада мәһәббәт ҝөрдүјүнү демишди.\nОнилликләр бојунҹа чохлу көнүллүләр конгресә ҝәләнләр үчүн севә-севә гидалы вә баһа баша ҝәлмәјән јемәкләр һазырлајыблар. Лакин бу бөјүк иши ҝөрмәк үчүн чох сајда көнүллү саатларла ишләмәли, һәтта конгресин бәзи һиссәләрини, јахуд һамысыны бурахмалы олурду. 1970-ҹи илләрин сонларында конгресдә јемәк вермәк иши садәләшдирилди. 1995-ҹи илдән етибарән конгресә ҝәләнләрдән өзләри илә јемәк ҝәтирмәк хаһиш олунду. Әввәлләр јемәк һазырлајан вә пајлајан көнүллүләр бундан сонра руһани зијафәтдән вә үнсијјәтдән фајдалана билди *.\nЈеһова Аллаһ һәмиманлыларына ҹанла-башла хидмәт едән хидмәтчиләриндән олдугҹа разыдыр! Ола билсин, бәзиләри јемәкханада ишләдији о хош ҝүнләрин хиффәтини чәкир. Лакин бир шеј јәгиндир: мәһәббәт һәлә дә бизим руһани зијафәтләримизин әсас әдвәсидир (Јәһ. 13:34, 35).\n^ абз. 12 Сөзсүз, һал-һазырда конгресин диҝәр шөбәләриндә көнүллүләрин јардымына еһтијаҹ олур.\n«Дүнја сәјаһәти» конгресиндән хатирәләр\nӘлли ил бундан әввәл 583 Јеһованын Шаһиди онһәфтәлик дүнја сәјаһәтинә чыхды.\nВидеочарх: 1963-ҹү илин бејнәлхалг конгресләринин иҹмалы\n1963-ҹү илдә кечирилән «Әбәди хош хәбәр» адлы бејнәлхалг конгресләрә һәср олунмуш филмдән фрагментләрә бахын.


Q=0	C=0	SS=0	LS=0	PS=0	DC=0	LC=0	SD=0	BS=1	G0=19	G1=14	G2=5	DLID=az_RU	BODY=Nur-az.com - МҮБАРӘК РАМАЗАН АЈЫНДА СӘФӘР ҺӨКМЛӘРИ\nМҮБАРӘК РАМАЗАН АЈЫНДА СӘФӘР ҺӨКМЛӘРИ\nСәфәр башламамыш, тәрәххүс һәддини ашмадан оруҹу позан иш ҝөрмәјә һаггыныз јохдур.\nСәккиз фәрсәх мәсафә гәт етмәк инсанын намазынын сәфәрдә гәср (4 рәкәтли 2 рәкәт) олмасына сәбәб олур. Әлбәттә, истәр бу сәккиз фәрсәхлик мәсафә бирбаша гәт едилсин, - јәни, тәгрибән 44 вә ја 45 км – истәрсә дә ҝедиб-ҝәлмәк бирликдә сәккиз фәрсәх олсун. Јәни дөрд фәрсәх ҝедин вә һәмин јолу вә ја онун гәдәр јолу гајыдын. Буну һамы билир ки, әҝәр рамазан ајында кимсә сәфәрә чыхарса, - өзүнәмәхсус шәраитдә - вә бу гәдәр мәсафәни гәт едәрсә, она оруҹ ваҹиб дејил. Јәни шиә мәзһәбинә ҝөрә, сәфәрдә оруҹ тутмаг һарамдыр. Әлбәттә, әһли-сүннә дә сәфәрдә оруҹ тутмағы ваҹиб һесаб етмир. Амма һарам олдуғуну да билдирмир. Онлар дејирләр ки, инсан сәфәрдә оруҹ тута биләр. Шиә алимләринин фикринҹә исә сәфәр һалында оруҹ тутмаг иҹазәли дејил.\nƏҝәр бу сәфәр һәјата кечәрсә, беләдир. Онун өзүнәмәхсус шәртләри вар ки, рисаләләрдә ҝениш шәкилдә шәрһ едилиб. Шәртләрдән бири будур ки, сәфәрин ҝерчәкләшмәси үчүн инсан “тәрәххүс” һәддини кечмәлидир. Мисал үчүн, фәрз един ки, сиз мәскунлашдығыныз шәһәрдән вә ја мүвәггәти (он ҝүндән чох) галмаг истәдијиниз шәһәрдән рамазан ајында, ҝүндүз сәфәрә чыхмаг истәјирсиниз. Нә гәдәр ки, тәрәххүс һәддини кечмәмисиниз, әҝәр намаз гылсаныз, гәср гылмаг һаггыныз јохдур, оруҹунузу поза билмәзсиниз. Тәрәххүс һәддини кечдикдә сәфәр һөкмләри гүввәјә минәҹәк. “Һәдди-тәрәххүс” будур ки, сиз шәһәр диварлары вә ја шәһәрин гаралтысы ҝөрүнмәјәҹәк бир јерә чатасыныз.\nБәзиләри рамазан ајында ҝүндүз сәфәрә чыхмаг истәдикдә, мисал үчүн, сүбһ саат сәккиздә сәфәрә чыхаҹагларыны гәрара алдыгда, сәфәрдән сонра оруҹларынын позулаҹағыны билдикләри үчүн һәлә сәфәрә чыхмаздан өнҹә оруҹ һөкмләринә риајәт етмирләр. Сүбһ отуруб јемәк јејирләр. Һәлә сәфәрә чыхмаздан, ја һәдди-тәрәххүсү кечмәздән өнҹә сәфәр вәзијјәтини јарадырлар. Бу, дүзҝүн дејил. Сәфәрә чыхмаг истәдијиниз ҝүн, сүбһ азанындан сонра һәлә оруҹсунуз. Сәфәр башламамыш, тәрәххүс һәддини ашмадан оруҹу позан иш ҝөрмәјә һаггыныз јохдур.


Q=3	C=0	SS=0	LS=3	PS=0	DC=0	LC=0	SD=0	BS=2	G0=22	G1=19	G2=14	DLID=az_RU	BODY=Шәфигә Ејвазова Әкрәм Мәммәдли һаггында — AQRA Elmin İnkişafına Dətsək İctimai Birliyi\nӘлбәтдә мәним Әкрәм Мәммәдов һаггында\nсөйләдикләрим хош бир хатирәдир, амма фактдыр.\nӘкрәми мән 1962-ҹи илдән таныйырам. Һәмин ил биз Асәф Зейналлы адына мусиги мәктәбинә гәбул олмушуг. Һәлә биз биринҹи курсда охуйаркән, Әкрәм артыг А.Зейналлы адына мусиги мәктәбиндә тәһсил алан бүтүн тәләбәләрдән фәргләнмәйә, сечилмәйә башлады. О, өз сәнәти, ишҝүзарлығы, давранышы, һамыйа һөрмәтлә йанашмағы илә мүәллим вә тәләбәләрин бөйүк һөрмәтини газанды.\nМәним үчүн фәхрдир ки, Әкрәм кими ҝөзәл бир мусигичи илә тәләбә йолдашы олмушам. Онунла бир йердә дәрс охумаг, ачыг вә гапалы консертләрдә иштирак етмәк чох хош иди. Әкрәмин ифасы сүрәтлә ҝүндән-ҝүнә инкишаф едирди. Азәрбайҹан , Авропа вә рус бәстәкарларынын , һәҹминдән асылы олмайан бүтүн әсәрләрини йүксәк зөвг илә, чох бөйүк һәвәслә ифа едирди.\nМән Әкрәмин һеч вахт һәвәссиз ифасыны ҝөстәрмәмишәм. Онун бәзән синифләрдә мәшғул оларкән белә чох бөйүк ишҝүзарлыгла, виҹданла, өзүнә гаршы йүксәк тәләбкарлыгла чалышдығынын шаһиди олурдум. Үмумиййәтлә Әкрәм нәинки Асәф Зейналлы адына Бакы Мусиги Мәктәбиндә тәһсил алан тәләбәләрдән фәргләнирди, һәтта һәлә о дөвр Азәрбайҹанда сайылыб-сечилән тарзәнләрлә бир сырада дурурду. Мәним фикримҹә исә Әкрәм тәләбә икән артыг пешәкар ифачы иди .Әкрәмин Асәф Зейналлы адына мусиги мәктәбини битирдикдән сонра Нахчывана ҝетмәси, бир чох титуллары Әкрәмсиз гойду. Дүздүр титуллар өнәмли дейил, әсас сәнәтдир. Әкрәм исә о, мөһтәшәм сәнәтин саһибидир. Ейни заманда Әкрәм чох мәдәни, интелектуал сәвиййәси йүксәк бир мусигичидир. О, бүтүн тәләбәләрә, хүсусән гызлара, мүәллимләрә чох һөрмәтлә йанашырды. Мәнә исә бөйүк баҹы кими һөрмәт вә диггәт ҝөстәрирди, бахмайарағ ки, мән ондан бир нечә йаш балаҹа идим.Һәтта бу йахынларда биз Муғам мәркәзиндә ҝөрүшдүк. Әкрәм һәмишәки кими Арифин, Меһринин йанында мәнә бөйүк баҹым дейә мүраҹиәт едирди.\nАзәрбайҹан мусиги тарихиндә Әкрәм кими камил-виртиоз сәнәткарлар надир һалларда мейдана ҝәлә билир. Һаҹы Мәммәдов, Әһсән Дадашов кими даһи сәнәткарларын ифасыны дәриндән өйрәнән Әкрәм, өз ифасы илә адыны бу мөһтәшәм тарзәнләрин ҹәрҝәсиндә йазыб.\nӘкрәмин ифасы һәддиндән артыг дәрәҹәдә сечилир. О, ифа етдийи мусиги нүмунәсинин (истәр нот әсәри олсун, истәрсә муғам) характерини чох ҝөзәл верир. Рус бәстәкарларынын әсәрләрини ифа едәркән динләйиҹийә елә ҝәлир ки, ҝүйа бу әсәри ифа едән рус халгынын нүмайәндәсидир. Авропа бәстәкарларынын әсәрләрини ифа едәркән исә, санки бәстәкарын һансы халга мәнсуб олдуғуну вә һәмин халгын нүмайәндәси кими ҹыхыш едир. Азәрбайҹан бәстәкарларынын әсәрләрини вә йа классик азәрбайҹан муғамларыны чаларкән исә адама елә ҝәлир ки, бу әсәрин вә йа муғамын мүәллифи Әкрәм өзүдүр. Бүтүн бу хүсусиййәтләри нәзәрә алараг А.Зейналлы адына мусиги мәктәбиндә кечирилән консертләрдә мәктәбин бүтүн тәләбәләри онун ифасындан йүксәк зөвг алараг, ону айаг үстә алгышлайырдылар. Бу да һәр ифачыйа нәсиб олмайан хүсусиййәтдир.\nӘкрәм чох дуйумлу, али ифачылыг техникасына малик, тарын ифа технолоҝийасыны чох дәриндән, ҝөзәл билән бир ифачы олмагла, тамашачыда елә тәәссүрат йарадыр ки, санки тар мусиги аләтинин ихтирачысы да өзүдүр.\nӘлбәттә ки, бүтүн бу сайдыгларым Әкрәмә нәсиб олмуш Аллаһ верҝисидир. Сөзүн мүтләг мәнасында илаһи истедад саһиби олан Әкрәм гардашыма Аллаһын истәйи гәдәр өмүр, мөһкәм ҹан сағлығы, аилә севинҹи вә республикамызда фәалиййәт ҝөстәрән тар ифачыларынын команданы, ҝенералы рүтбәсини Әһсән Дадашов, Һаҹы Мәммәдов кими әлиндә Азәрбайҹан тары кими сахласын.\nБиз, бүтүн Азәбайҹан мусигичиләри кими Сәнин саф, үлви, пак сәнәтинлә фәхр едирик.\nӘкрәм Мәммәдлинин ифасында\n“Әкрәмин бөйүк баҹысы”


Q=6	C=6	SS=2	LS=0	PS=0	DC=0	LC=0	SD=0	BS=0	G0=59	G1=46	G2=20	DLID=az_RU	BODY=Һәдијјә инсан үчүн әсасән нә вахт дәјәрли олур? Буна, адәтән, дөрд амил тәсир едир: 1) бахыр ону ким вериб; 2) һәдијјә һансы мәгсәдлә верилиб; 3) һәдијјәни верән бундан өтрү нәләрдән кечиб вә 4) верилән һәдијјәјә нә дәрәҹәдә еһтијаҹымыз вар иди. Бу дөрд амил Аллаһын бөјүк немәти олан фидјә гурбанлығынын гәдрини билмәјә көмәк едәҹәк.\nОНУ КИМ ВЕРИБ?\nСәлаһијјәтли, һөрмәт етдијимиз шәхсдән алдығымыз һәдијјә бизим үчүн чох гијмәтли олур. Һәмчинин аилә үзвүмүз, ја да јахын достумуздан алдығымыз һәдијјә дә бизә чох әзиз олур, һәтта уҹуз олса белә. Илк мәгаләдә ады чәкилән Ҹорданын Расселдән алдығы һәдијјә мәһз бу сәбәбдән онунчүн әзиз иди. Бәс фидјәни дәјәрли едән нәдир?\nМүгәддәс Китабда јазылыб: «Аллаһ [Иса Мәсиһи] дүнјаја ҝөндәрди ки, онун васитәсилә һәјата говушаг» (1 Јәһја 4:9). Фидјәнин Аллаһ тәрәфиндән верилмәси артыг өзү өзлүјүндә ону дәјәрли едир. Бир мәзмурчу демишди: «Ады Јеһова * олан Сән, дүнјада тәк Сән уҹасан» (Зәбур 83:18). Бәли, һеч ким Аллаһдан уҹа ола билмәз; буна ҝөрә Аллаһын вердији һәдијјәдән дәјәрли һәдијјә јохдур.\nИкинҹиси, Мүгәддәс Китабда дејилир ки, Аллаһ бизим Атамыздыр (Әшија 63:16). Һансы мәнада Аллаһ «Ата» адланыр? О, бизә һәјат вериб. Бундан әлавә, Аллаһ, бизим гајғымызы чәкир. О, Өз гәдим халгы һагда демишди: «Мәҝәр Әфраим әзиз оғлум, севимли өвладым дејил?.. Онун үчүн үрәјим ган ағлајыр, она рәһм едәҹәјәм» (Әрәмја 31:20). Бу ҝүн дә Аллаһа ибадәт едән инсанлар Онун үчүн әзиздир. Бәли, Аллаһ нәинки Күлли-Ихтијар Јарадандыр, О һәмчинин бизим Атамыз вә Достумуздур. Һәгигәтән дә, Ондан алдығымыз истәнилән һәдијјә бизим үчүн чох гијмәтлидир.\nО, ҺАНСЫ МӘГСӘДЛӘ ВЕРИЛИБ?\nҺәдијјәнин борҹ һиссиндән јох, үрәкдән верилмәси ону хүсусилә дәјәрли едир. Һәдијјәни үрәкдән верән инсан онун гаршылығыны ҝөзләмир.\nАллаһ бизи севдији үчүн Иса Мәсиһи гурбан верди. Мүгәддәс Китабда јазылыб: «Аллаһ мәһәббәти бизә бу ҹүр изһар олду: Аллаһ [Иса Мәсиһи] дүнјаја ҝөндәрди ки, онун васитәсилә һәјата говушаг» (1 Јәһја 4:9). Аллаһ фидјәни борҹ һиссиндән ирәли ҝәләрәк вермәјиб, чүнки О, буну етмәјә борҹлу дејилди. «Мәсиһ Исанын өдәдији фидјә» Аллаһын лүтфүнүн изһарыдыр (Ромалылара 3:24).\nФидјә һансы мәнада Аллаһын лүтфүнүн изһарыдыр? Мүгәддәс Китаб буну белә изаһ едир: «Аллаһ исә Өз мәһәббәтини бизә онунла ҝөстәрир ки, биз һәлә ҝүнаһлы икән Мәсиһ уғрумузда өлдү» (Ромалылара 5:8). Аллаһ мәһәббәтиндән ирәли ҝәләрәк ҝүнаһлы, зәиф, чарәсиз инсанларын уғрунда Мәсиһи гурбан верди. Биз буна лајиг дејилдик вә әвәзини дә һеч вахт өдәјә билмәрик. Аллаһын вердији бу әнам бәшәр тарихиндә ән бөјүк севҝи ифадәсидир.\nО, НӘЈИН БАҺАСЫНА ӘРСӘЈӘ ҜӘЛИБ?\nҺәдијјә һәм дә о вахт дәјәрли олур ки, ону верән шәхс бундан өтрү нәләрдәнсә кечир. Әҝәр инсан она әзиз олан бир шеји бизә һәдијјә едирсә, бу бәхшиш бизә хүсусилә гијмәтли олур.\nАллаһ бизә ҝөрә она чох әзиз олан бир варлығы — Иса Мәсиһи гурбан вериб. Аллаһ Каинаты јараданда Иса Мәсиһ Онун јанында иди вә көнлүнү шад едирди (Мәсәлләр 8:30). Мүгәддәс Китаба әсасән, Иса Мәсиһ бүтүн хилгәтин илки олдуғу үчүн Аллаһын Оғлу * адланыр (Јәһја 3:16). Иса Мәсиһ «ҝөрүнмәз Аллаһын бәнзәр»и вә севимли Оғлудур (Колослулара 1:13—15). Бәли, ҝөрүндүјү кими, Иса Мәсиһ Аллаһ үчүн чох әзиздир!\nБунунла белә, Аллаһ Иса Мәсиһи «әсирҝәмәјиб һамымызын уғрунда» фәда етди (Ромалылара 8:32). Бәли, Аллаһ биздән өтрү Онун үчүн чох әзиз олан бир варлыгдан кечиб.\nОНА ЕҺТИЈАҸЫМЫЗ ВАР ИДИМИ?\nӘҝәр бизә еһтијаҹымыз олан бир шеји һәдијјә едибләрсә, бу һәдијјәјә ҝөрә лап чох севинәҹәјик. Туталым, бир нәфәр өлүмҹүл хәстәдир, лакин мүалиҹә олунмаға имканы чатмыр. Бу заман кимсә мүалиҹәнин бүтүн хәрҹләрини өз үзәринә ҝөтүрүр. Јәгин разылашарсыныз ки, бу, мүалиҹә алан инсан үчүн нәјә десән, дәјәр!\n«Неҹә ки Адәмин уҹбатындан һамы өлүр, Мәсиһин сајәсиндә дә һамы һәјата говушаҹаг» (1 Коринфлиләрә 15:22). Адәмдән ҝүнаһы мирас алдығы үчүн инсан өз ҝүҹү илә нә Аллаһла инсан арасында итирилмиш мүнасибәти бәрпа едә, нә ҝүнаһларыны јуја, нә дә ҹаныны хәстәлик вә өлүмдән гуртара биләр. Мүгәддәс Китабда јазылыб: «Һеч бири гардашыны гуртара билмәз, онун үчүн Аллаһа фидјә верә билмәз». Инсан фани олдуғу нә өзүнә, нә дә башгасына әбәди һәјат верә билмәз. Инсан һәјатынын фидјәси елә баһадыр ки, һеч бир инсанын она әли чатмаз (Зәбур 49:7, 8). Буна ҝөрә дә бизим хиласкара еһтијаҹымыз вар. Өзүмүзә галса, һеч бир ҝөзәл ҝәләҹәјә үмид едә билмәрик.\nЈеһова Аллаһ нәһајәтсиз мәһәббәтиндән ирәли ҝәләрәк, «мүалиҹәнин» хәрҹини өдәди ки, Мәсиһин сајәсиндә һамы һәјата говушсун. Бу, неҹә мүмкүн олур? «Исанын ганы бизи бүтүн ҝүнаһлардан тәмизләјир». Бәли, Иса Мәсиһин ахыдылан ганына иман етсәк, ҝүнаһларымыз бағышланаҹаг вә әбәди јашамаг имканымыз олаҹаг (1 Јәһја 1:7; 5:13). Бәс фидјәнин өлән инсанлар үчүн һансы фајдасы вар? «Өлүм инсан васитәсилә ҝәлдији кими, өлүләрин дирилмәси дә инсан [Иса Мәсиһ] васитәсиләдир» * (1 Коринфлиләрә 15:21).\nҜөрдүјүмүз кими, фидјәјә бәрабәр икинҹи бир әнам јохдур: Биринҹиси, ону бизә һансыса инсан јох, һамыдан уҹа олан Аллаһ вериб. Икинҹиси, фидјә Аллаһын инсанлара мәһәббәтинин изһарыдыр. Үчүнҹүсү, Аллаһ бу әнамы вермәкдән өтрү Она ән әзиз олан варлыгдан кечиб. Дөрдүнҹүсү, бу фидјәјә сон дәрәҹә еһтијаҹымыз вар, чүнки онун сајәсиндә биз ҝүнаһ вә өлүмүн әсарәтиндән гуртула биләрик. Бәли, фидјә әнамы Аллаһын вердији ән фүсункар әнамдыр!\n^ абз. 6 Мүгәддәс Китаба әсасән, Аллаһын ады.\n^ абз. 14 Иса Мәсиһ бирбаша Аллаһ тәрәфиндән јарадылмыш јеҝанә варлыгдыр, буна ҝөрә Аллаһын оғлу адланыр. Әтрафлы мәлумат үчүн jw.org/az сајтында дәрҹ олунан «Нәјә ҝөрә Иса Мәсиһ Аллаһын Оғлу адланыр?» адлы мәгаләјә бахын. (МҮГӘДДӘС ЈАЗЫЛАРЫН ТӘЛИМЛӘРИ > МҮГӘДДӘС ЈАЗЫЛАРА АИД СУАЛЛАРА ҸАВАБ бөлмәсинә дахил олун.)\n^ абз. 19 Өлүләрин дирилмәси илә бағлы Аллаһын вердији вәд һагда әтрафлы мәлумат алмаг үчүн «Мүгәддәс Китаб тәлимләри» китабынын 7-ҹи фәслинә бахын. Китаб Јеһованын Шаһидләри тәрәфиндән нәшр олунуб вә ону www.jw.org/az сајтындан әлдә едә биләрсиниз.\nИса пејғәмбәр нәјин наминә өлүб?\nӘксәр инсанлар гәбул едир ки, Иса пејғәмбәрин өлүмү бизи әсл һәјата говушдураҹаг. Бәс бу неҹә мүмкүндүр?


Q=11	C=2	SS=0	LS=8	PS=2	DC=0	LC=0	SD=0	BS=1	G0=26	G1=18	G2=7	DLID=az_RU	BODY=Рәһбәрлик Шурасынын мәктубу | Әсил иман\nҺАБИЛ Өлсә дә, индијәдәк данышыр\nНУҺ О, Аллаһын јолу илә ҝедирди\nИБРАҺИМ «Иман ҝәтирәнләрин атасы»\nРУТ «Сән һара ҝетсән, мән дә ора ҝедәҹәјәм»\nРУТ «Ләјагәтли гадын»\nҺӘННӘ О, үрәјини Аллаһа бошалтды\nИШМУИЛ О, «Јеһованын өнүндә бөјүјүрдү»\nИШМУИЛ О, мәјуслуға гапылмады\nАБИГАЈИЛ О, ағылла һәрәкәт етди\nИЛЈАС О, пак ибадәтин кешијиндә дурурду\nИЛЈАС О, ҝөздә-гулагда иди\nИЛЈАС Аллаһ она үрәк-дирәк верди\nЈУНУС О, сәһвләриндән дәрс алды\nЈУНУС О, мәрһәмәтли олмағы өјрәнди\nӘСТӘР О, Аллаһын халгынын мүдафиәсинә галхды\nӘстәр О, ағылла, ҹәсарәтлә вә фәдакарҹасына давранды\nМӘРЈӘМ «Мән Јеһованын гулујам!»\nМӘРЈӘМ О, ешитдикләринин мәнасы үзәриндә дүшүнүрдү\nЈУСИФ О, јахшы әр, јахшы ата иди\nБУТРУС О, горху вә шүбһә илә мүбаризә апарырды\nБУТРУС О, сынаглар заманы садиг галды\nБУТРУС О, Ағасындан бағышламағы өјрәнди\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Испанија жест дили Италија жест дили Колумбија жест дили Конго Литва Маврики креолу Македонија Малта Мексика жест дили Мјанма Непал Ниас Нидерланд Норвеч Полша жест дили Самоа Сејшел креолу Таити Украјна Фарер Фиҹи Чили жест дили Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара африкаанс ачоли ајмара баса (Камерун) батак (каро) батак (тоба) бауле башгырд бенгал бикол болгар варај венда волајта га газах ган гуарани гуҹарат гырғыз дхолуо еве ермәни естон ефик зулу ибо иврит илок инҝилис исоко испан италјан каннада карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кореја коса куангали куанјама лингала лози луганда лунда макуа малагаси малајалам маратһ мајја маҹар михе монгол море науатл (Шимали Пуебла) нгабар ндебеле ндебеле (Зимбабве) ндонга нзема олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тив тигре тотонак тсва тсонга тумбука түрк түркмән умбунду фарс фин франсыз хорват чех чибемба чилуба читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд әрәб\nБилдијиниз кими, 2008-ҹи илин јанвар ајындан етибарән, «Ҝөзәтчи гүлләси»нин күтләви нәшриндә «Онларын иманыны тәглид един» адлы силсилә мәгаләләр дәрҹ олунур. Үч ајдан бир чыхан бу ҝөзәл мәгаләләр бизи чох севиндирир!\nҜәлин ҝөрәк бу мәгаләләр барәдә охуҹуларымыз нә дејир. Мартанын әһвалатыны охујан бир баҹы бу сөзләри јазыр: «Дүзү, Мартанын әһвалатыны охујанда мәни ҝүлмәк тутду. Елә бил, гырагдан өзүмү ҝөрдүм. Мән дә евә гонаг ҝәләндә бир дәгигә отурмурам. Бәзән башым ишә о гәдәр гарышыр ки, достларымла отуруб сөһбәт етмәк лап јаддан чыхыр». Бир ҝәнҹ гыз исә Әстәрин әһвалатыны охујандан сонра белә дејир: «Бәзән биз дәблә ајаглашмаға чалышырыг. Дүздүр, бәзәниб-дүзәнмәкдә пис бир шеј јохдур, амма ифрата вармамалыјыг. Јеһова Аллаһ үчүн бизим дахили ҝөзәллијимиз даһа ваҹибдир». Диҝәр баҹыја исә һәвари Бутрусун һекајәси хош тәсир бағышлајыб. О, һиссләрини бу сөзләрлә ифадә едир: «Сиз мәни һадисәләрин ичинә атдыныз, мәни онларын әсири етдиниз, сәһнәләр хәјалымда ҹанланды. Өтәри хатырланан һадисәләри әмәлли-башлы јашадым».\nБу охуҹуларла бәрабәр нечә-нечә охуҹу бу мәгаләләрә ҝөрә өз миннәтдарлығыны билдирир. Бунунла онлар һәвари Булусун әсрләр өнҹә јаздығы сөзләри тәсдиг едирләр: «Әввәлҹәдән јазыланларын һамысы бизә нәсиһәт олараг јазылыб» (Ром. 15:4). Бәли, Јеһова Аллаһ Мүгәддәс Китабда јаздырдығы бу әһвалатлар васитәсилә бизә ваҹиб шејләр өјрәдир. Һәр биримиз, һәтта узун илләр Аллаһын јолунда оланлар белә, бу әһвалатлардан чох шеј өјрәнә биләр.\nЈахшы оларды ки, бу китабы мүмкүн гәдәр тез охумаға башлајасыныз. Бурадакы әһвалатлары аиләви ибадәтдә дә мүзакирә едә биләрсиниз. Әмин олун, ушагларынызын хошуна ҝәләҹәк. Бу нәшр јығынҹагда да мүзакирә олунаҹаг. Чалышын, һәр һәфтә јығынҹагда оласыныз. Китабы охујанда тәләсмәјин, дүшүнә-дүшүнә охујун. Тәхәјјүлүнүзү ишә салын, һадисәләри јашајын. Чалышын персонажларын кечирдији һиссләри дујасыныз, ҝөрдүјү шејләри ҝөрәсиниз. Һәр әһвалатдакы гәһрәманын мүхтәлиф вәзијјәтләрдә неҹә даврандығына диггәт јетирин. Өзүнүзә суал верин: «Мән онун јериндә олсајдым, нә едәрдим?»\nБу китабы сиз охуҹуларын ихтијарына вермәјә чох шадыг! Арзумуз будур ки, бу нәшр һәм сизә, һәм дә аиләнизә бөјүк фајда ҝәтирсин. Бөјүк мәһәббәтлә вә хош арзуларла,\nЈеһованын Шаһидләринин Рәһбәрлик Шурасы\nИман өрнәкләри — Рәһбәрлик Шурасынын мәктубу